KURZUS: Járművek

MODUL: Járműszerkezetek

2. lecke: Manuális és automatikus nyomatékváltó, futóműkonstrukciók, lengéscsillapítók

| Cél: A tananyag célja, hogy a hallgató ismerje meg a manuális és automata nyomatékváltók, kerékfelfüggesztések, lengéscsillapítók szerkezeti felépítését és működési elvét.
Követelmények: Ön akkor sajátította el megfelelően a tananyagot, ha képes
megfogalmazni a nyomatékváltó feladatát felsorolni a manuális nyomatékváltók típusait meghatározni az azonos tengelyű és nem azonos tengelyű manuális nyomatékváltó jelentését ismertetni a szinkronizálószerkezetekkel szemben támasztott műszaki előírásokat megfogalmazni a DSG sebességváltó működési elvét felsorolni a hajtóműolajokkal szemben támasztott követelményeket bemutatni a hidraulikus és elektronikus nyomatékváltó-vezérlést meghatározni a bolygóművek különböző áttételeit ismertetni a kerékfelfüggesztés feladatát és a különböző szerkezeti kialakításokat megfogalmazni a lengéscsillapítók feladatát, valamint az egycsöves és a kétcsöves lengéscsillapító működésének alapelvét
Időszükséglet: A tananyag feldolgozásához 120 perc szükséges, a tevékenységek és az önellenőrző kérdések megválaszolására, további 120 percet javaslunk fordítani.
Kulcsfogalmak
nem szinkronizált és szinkronizált nyomatékváltó hajtott tengely, hajtótengely, előtéttengely, áttétel szinkronizálószerkezet DSG sebességváltó SAE-osztály, API-osztály, MIL-előírás olajszivattyú, előválasztó kapcsoló, röpsúlyos vezérlőszelep, fojtószelep bolygómű keresztlengőkar, hosszlengőkar, McPherson-felfüggesztés, Multilink, Weissach lengéscsillapító
1. Nyomatékváltó feladata
Ismerje meg a nyomatékváltó feladatát!
A nyomatékváltó az erőátviteli láncban a tengelykapcsoló és a tengelyhajtás között van. Alapvető feladatai közé tartozik a motor nyomatékának és fordulatszámának módosítása, illetve a hajtó kerekek forgásirányának megváltoztatása. Álló jármű esetén a nyomatékváltó teszi lehetővé a motor üresjárati üzemelését.
6 sebességes nyomatékváltó felépítése
1. ábra
Forrás: Dr. Nagyszokolyai Iván: Erőátviteli rendszerek. Nemzeti Közlekedési Hatóság
2. Manuális nyomatékváltók csoportosítása és az áttétel alkalmazása
Jegyezze meg a kapcsolt nyomatékváltó csoportosítási szempontjait és a manuális nyomatékváltók fő típusait!
1. | Nem szinkronizált nyomatékváltók
| a) | Toló fogaskerekes nyomatékváltó
| b) | Kapcsolóhüvelyes nyomatékváltó
| c) | Kapcsolókörmös nyomatékváltó
2. | Szinkronizált nyomatékváltók
| a) | Azonos és nem azonos tengelyű kapcsolóhüvelyes nyomatékváltó
| b) | Elé- és utánkapcsolt szorzó nyomatékváltó
Áttétel alkalmazása a belső égésű motor és a kerekek között
A manuális nyomatékváltó optimális működéséhez egy nyomatéknövelő és egy fordulatszám csökkentő áttétel szükséges. A motor nyomatéka általában nem elegendő a kerekek meghajtásához, hiszen például emelkedőn nagyobb ellenállást kell leküzdenie az autónak. Az 1:10 arányú áttétel 10×-esére növeli az elérhető nyomatékot. A motor fordulatszáma viszont általában túl magas, hogy a jármű sebességét megfelelő szinten lehessen tartani. Abban az esetben, ha i értéke nagy, mondjuk 0,2, akkor gyorsabban megy az autó. Az i értéke minden esetben kisebb, mint 1.
Azonos tengelyű manuális nyomatékváltó
Jegyezze meg az azonos tengelyű manuális nyomatékváltó legfontosabb tulajdonságait!
Az azonos tengelyű manuális nyomatékváltókat előtéttengelyes nyomatékváltóknak is nevezik, amelyeknek 3 tengelye van, melyek a hajtott tengely, hajtótengely, előtéttengely. A hajtott tengely és a hajtótengely minden esetben egy vonalba esik. A közvetlen - direkt - sebességfokozaton kívül a többi fokozatban 2 fogaskerékpáron keresztül biztosítja a szükséges áttételt a működésben. A kapcsolódó fogaskerékpárnál mindig a nagyobb fogaskeréken hat a nagyobb nyomaték. Az átmérők aránya megegyezik a fogszámok arányával.
i áttételi arány vagy módosítás
A megoldást elől elhelyezett motorú, hátsókerekes gépkocsikban alkalmazzák.
Az előtéttengelyes manuális nyomatékváltó kapcsolási rajza
2. ábra
Forrás: Audi
Nem azonos tengelyű manuális nyomatékváltó
Ismerje meg a nem azonos tengelyű manuális nyomatékváltó legfontosabb tulajdonságait!
A nem azonos tengelyű manuális nyomatékváltókat kéttengelyes nyomatékváltóknak is nevezik, amelynek 2 tengelye van, melyek a hajtott tengely és a hajtótengely. A hajtott tengely és a hajtó tengely nem esik egy vonalba ennél a típusú kialakításnál. A szükséges áttételt a nem azonos tengelyű nyomatékváltóknál valamennyi sebességfokozatban 1-1 fogaskerékpár biztosítja.
Ezt a típusú szerkezeti kialakítást orrmotoros, elsőkerék-hajtású és hátul elhelyezett motorú, hátsókerékmeghajtású járművekben alkalmazzák.
A kéttengelyes manuális nyomatékváltó kapcsolási rajza
3. ábra
Forrás: Audi
Szinkronizálószerkezetek
Jegyezze meg a manuális nyomatékváltók szinkronizálószerkezeteinek jellemzőit és a szinkronizáló berendezéssel szemben támasztott műszaki előírásokat!
A manuális nyomatékváltók esetén a sebességfokozatot csak akkor lehet könnyen és zajtalanul kapcsolni, ha a kapcsológyűrű és a sebességfokozathoz tartozó kerék fordulatszáma megegyezik. A szinkronizálás alapelve, hogy a különböző fordulatszámokat a szinkrongyűrű csúszósúrlódással egyenlíti ki. A kapcsológyűrű és a sebességfokozathoz tartozó fogaskerék azonos fordulatszám elérése előtti kapcsolódását egyik szinkronizálószerkezet sem teszi lehetővé.
Szinkron kapcsoló
4. ábra
Forrás: https://fiatalkatreszek.hu/termek/Szinkron+szett/22161
A szinkronizálószerkezettel szemben támasztott műszaki követelmények:
Minimális legyen a tengelyirányú helyigénye A szinkronizáló szerkezetnek hideg és üzem-meleg állapotban is lehetővé kell tennie a fokozatok kapcsolását aránylag kis kézi erővel A szinkronizáló gyűrűknek a kopások csökkentésének biztosítása érdekében lehetőleg önbeállóknak kell lennie A szinkronizálási folyamat hatékonyságának növelése érdekében a szinkronkúpok átmérőjét minél nagyobbra kell választani A szinkronizáló berendezésnek kevés alkatrészből kell állnia a kis karbantartási igény biztosításához és az egyszerű javíthatóság érdekében A szinkronizáló szerkezet alkatrészeit úgy kell megválasztani, hogy azok élettartama minél nagyobb legyen
DSG sebességváltó felépítése, működése
Ismerje meg a DSG sebességváltó szerkezeti felépítését, nyomatékátvivő elemeit és működési elvét!
DSG sebességváltó nyomatéktovábbítása
A ferdén fogazott kerekeken keresztül a nyomaték a köztestengelyek (hajtott tengelyek) kapcsolókerekeire kerül Mindkét köztengely kapcsolatban áll a kiegyenlítőművel, a szintén ferdén fogazott kerekeken keresztül
DSG sebességváltó nyomatékátvivő elemei
5. ábra
Forrás: Audi
1: hátramenettengely 2: köztestengely 2 3: meghajtótengely 2 4: meghajtótengely 1 5: köztestengely 1 6: kiegyenlítőmű 7: parkírzár
DSG sebességváltó felépítése
6. ábra
Forrás: Dr. Bereczky Ákos - Dr. Varga Zoltán: Motor és erőátviteli rendszerek mechatronikája
DSG sebességváltó kapcsolási elv
7. ábra
Forrás: Audi
A DSG sebességváltónak két behajtó tengelye van, a zöld és piros, amelyeket kettős tengelykapcsoló köt a motor főtengelyéhez. A szerkezeti felépítésből adódóan két kihajtó tengelye van, amelyek a differenciálműházhoz kötött nagy fogaskerékhez kapcsolódnak. A piros tengelyhez kapcsolódik az 1., 3., 5. és a hátrameneti fokozat szinkron szerkezete. A zöld színnel jelölt tengelyhez pedig kapcsolódik a 2., 4., 6. fokozat kapcsolása. A kapcsolás tehát nyomatékkal terhelt hajtóműláncban történik a két tengelykapcsoló egyidejű csúszása és a nyomaték átvitele mellett, amely egy kinetikailag kedvezőtlen állapot. A kapcsolási folyamat vezérlése során a tengelykapcsoló nyomások pontos szabályzásával vagy a vezérlést irányító függvények pontos megadásával ellensúlyozzuk a kinetikailag kedvezőtlen állapotot. A folyamat során a piros tengelykapcsoló nyomása és nyomaték átvitele csökken, a zöld tengelykapcsoló nyomása és nyomaték átvitele pedig nő. A nyomás vezérlése a két tengelykapcsolóban PWM (Pulse Width Modulation - pulzusszélesség moduláció) vezérlésű proporcionális hidraulikus szeleppel történhet
A PWM vezérlésű hidraulikus szelep 2 fajtája:
fél aktív vezérlés aktív vezérlés
DSG sebességváltó - kettős tengelykapcsoló
8. ábra
Forrás: Audi
Manuális nyomatékváltó-olajok csoportosítása a viszkozitásuk alapján
Ismerje meg a nyomatékváltók csoportosítási lehetőségeit!
SAE-viszkozitásosztályok: A hajtóműolajokat a viszkozitásuk hőmérsékletfüggése alapján csoportosítják.
API-osztályok: Konstrukciós- és olajjellegzetességek alapján különbözteti meg a hajtóműolajokat.
MIL-előírások: Gyakorlati vizsgálati eljárások és az olajok tulajdonságai alapján csoportosítják a hajtóműolajokat.
SAE J306 viszkozitási osztályok
9. ábra
Forrás: https://olajshop.hu/spg/980330/Manualis-valtoolajok-specifikacioi
A hajtóműolajokkal szemben támasztott követelmények:
Változatos terhelés és sebesség mellett is biztosítania kell a kenőfilm kialakulását Csökkentse a hajtómű zajszintjét Kopáscsökkentés Akadályozza meg a fogfelületek károsodását - karcosodás, pikkelyesedés, gödrösödés Jó súrlódási jellemzők Hőelvezetés - a súrlódó betétek megfelelő hűtése a tengelykapcsolóban Öregedés elleni védelem Korrózió elleni védelem A viszkozitás hőmérsékletfüggése Csekély habzás Összeférhetőség a tömítésekkel, tömítőanyagokkal
3. Automatikus nyomatékváltók csoportosítása
Jegyezze meg az automata nyomatékváltók csoportosítási lehetőségeit!
Félautomata nyomatékváltók
1. | Elektropneumatikusan vezérelt kézi kapcsolású nyomatékváltók
2. | Nyomatékváltó sorba kapcsolt tengelykapcsolóval
A félautomata nyomatékváltók esetében a fokozatok kapcsolásához meg kell szakítani az energiaátvitelt. Bármely fokozat kapcsolásakor a váltókar elmozdításával egy mikrokapcsoló érintkezői záródnak és egy mágnesszelepet kapcsolnak. A motor szívóterében uralkodó depresszióval működtetett munkahenger oldja a tengelykapcsolót. A váltókart elengedve a tengelykapcsoló zár.
Automata nyomatékváltók
1. | Többfokozatú automata hajtóművek hidrodinamikus nyomatékváltóval és bolygókerekes hajtóművel
| a) | Mechanikus-hidraulikus vezérlés
| b) | Elektronikus-hidraulikus vezérlés
2. | Fokozatmentes automata hajtóművek (CVT)
| a) | Szíjhajtású automata hajtómű
| b) | Változtatható szíjtárcsás automata hajtómű
Hidraulikus nyomatékváltó-vezérlés működése
Ismerje meg az automata nyomatékváltók hidraulikus vezérlésének alapelveit!
1. | Olajszivattyú: A kézi választókapcsolóhoz, a röpsúlyos vezérlőszelephez és a fojtószelephez vezetett olajnyomást állítja elő
A nyomatékváltó feltöltése olajjal A szalagfékek és a tengelykapcsolók működtető munkanyomásának előállítása A bolygókerekes hajtómű kenéséhez szükséges nyomás létrehozása
2. | Előválasztó kapcsoló: A kézi választókarral a vezető határozza meg, hogy mely kapcsolószelepekhez vezethető a munkanyomás
3. | Röpsúlyos vezérlőszelep: A haladási sebességtől függően alakítja át a munkanyomást a kapcsolószelepekre ható vezérlőnyomássá
4. | Fojtószelep: A motor terhelésétől függően alakítja át a munkanyomást modulálónyomássá, amely a kapcsolószelepekre a vezérlőnyomással ellentétesen hat
Automatikus nyomatékváltó előremenet fokozatok
10. ábra
Forrás: Learn Engineering https://www.youtube.com/watch?v=Ugao6jTyM7k
A vezérlőrendszer részei
a) | A nyomást előállító rendszer: olajszivattyú, hidraulikaolaj
b) | Érzékelők: kézi választókapcsoló, röpsúlyos vezérlő, fojtószelep, gyorsvisszakapcsoló (kickdown switch)
c) | Végrehajtóelemek: kapcsolószelep, lemezes tengelykapcsoló, szalagfék, szabadonfutó
Automatikus nyomatékváltó hátramenet fokozat
11. ábra
Forrás: Learn Engineering https://www.youtube.com/watch?v=Ugao6jTyM7k
Elektronikus nyomatékváltó-vezérlés működése
Ismerje meg az automata nyomatékváltók elektronikus vezérlésének alapelveit!
A vezérlőrendszer részei:
a) | Vezérlőegység: motorvezérlő rendszer, hajtóművezérlő rendszer
b) | Érzékelők: motorfordulatszám szenzor, motorhőmérséklet érzékelő, terhelési állapot figyelése, nyomatékváltó kimenő fordulatszámának mérése, fojtószelep helyzetét és a kickdown-kapcsoló helyzetét mérő szenzor
c) | Végrehajtó elemek: mágnesszelepek, nyomásszabályozó
Elektronikus vezérlés működése
Az érzékelők által mért értékek a vezérlőegységbe kerülnek A vezérlőegység feldolgozza az adatokat A vezérlőegység egy program alapján meghatározza a következőket: Kapcsolandó legelőnyösebb sebességfokozat jellemzőit (kapcsolási pont vezérlése) A nyomatékváltót áthidaló tengelykapcsoló vezérléséhez szükséges jeleket A lemezes tengelykapcsolókhoz szükséges hidraulikus nyomást
Elektronikus vezérlés előnyei:
1. | Többféle kapcsolási program (teljesítmény- és fogyasztásoptimalizáló)
2. | A motornyomaték a terheléskapcsolás közben befolyásolható
3. | Terheléshez illesztett nyomásvezérlés nagy kapcsolási komfort
4. | Az érzékelők közös használata különböző elektronikus szabályzókörökben
4. Bolygóművek működése, vázlata és áttételei
Ismerje meg a bolygóművek működési elvét és áttételeinek lehetőségeit!
Bolygókerekes hajtómű előnyei:
1. | A fokozatok az erőfolyam megszakítása nélkül kapcsolhatók
2. | Alacsonyabb zajkibocsátás, mert az összes kerék állandóan kapcsolódik a rendszerhez
3. | Kompakt szerkezeti felépítésének köszönhetően kis helyigény
4. | Kis fogerők alakulnak ki a rendszerben, annak eredményeképpen, hogy a nyomaték több fogaskeréken oszlik el
Bolygóművek vázlata és áttételei:
Bolygóművek vázlata és áttételei
12. ábra
Forrás: https://hu.wikipedia.org/wiki/Bolyg%C3%B3m%C5%B1
Bolygómű szerkezeti felépítése:
Bolygómű felépítése
13. ábra
Forrás: https://www.heason.com/news-media/technical-blog-archive/planetary-gearbox-design
Bolygónű
14. ábra
Forrás: https://www.designworldonline.com/cnc-grinding-machine-helps-robotics-application-get-in-gear/
Bolygókerekes hajtómű alkalmazása:
1. | Hidrodinamikus nyomatékváltóval rendelkező automatikus sebességváltókban
2. | Szorzóváltókban: A nehéz tehergépkocsikban használt nyomatékváltóknak biztosítania kell, hogy a belsőégésű motor a legkisebb fogyasztás és a nagyobb teljesítmény tartományban is a leghatékonyabban működjön
3. | Osztóművekben: Összkerékhajtású gépkocsikban a bolygókerekes hajtóművel osztható meg a nyomaték az első és hátsó tengely között
Automata nyomatékváltó olajok
Jegyezze meg az automata nyomatékváltókban alkalmazott hajtóműolajok feladatát!
Automata nyomatékváltókban alkalmazott folyadékok (ATF-hajtóműolajok) jellemzői:
A hidrodinamikus nyomatékváltók és a bolygóművek hűtőközegei A hidrodinamikus nyomatékváltók, a hidraulikus vezérlés, a lemezes tengelykapcsolók és a szalagfékek működtető munkaközegei A gördülő- és siklócsapágyak, bolygókerékegységek, szabadonfutók kenése
5. Kerékfelfüggesztések feladata
Jegyezze meg a járművekbe épített kerékfelfüggesztések feladatát!
1. | Az út egyenetlensége következtében rezgések - lökésszerű erők - hatnak az autóban lévő utasokra, melyek maximális értékére vonatkozóan jogszabályi előírások vannak
2. | A kialakuló erők nagysága a mozgatott tömeg növelésével emelkedik
3. | Megfelelő felfüggesztéssel és rugózással csökkenthetők a rezgések
A rezgések amplitúdóját befolyásolja az útegyenetlenség mértéke, illetve a jármű haladási sebessége az egyenetlenségen lassan áthaladva: nagy a lengés amplitúdója, de kicsi az átadódó erő az egyenetlenségen gyorsan áthaladva: kicsi a lengés amplitúdója, de nagy az átadódó erő
4. | A kerekek kismértékű oldalirányú mozgást is végeznek, ennek nagy részét a gumiabroncs egyenlíti ki, de a felfüggesztés rugalmas elemei is részt vesznek benne
5. | A felfüggesztés elsődleges elemei: rugó és lengéscsillapító kialakuló lengések csillapítása és a lökések mérséklése
6. | A rugózás a csillapítás mellett hatást gyakorol az alábbiakra is:
Kanyarstabilitás: A rugózásnak biztosítania kell a kerekek megfelelő tapadását az útfelülethez Utazási komfort: Az út és a gumiabroncs közötti érintkezést fenn kell tartani a biztonságos közlekedéshez. A talajjal kapcsolatban lévő kerekek tudnak erőket átadni fékerő és kormányzási erő A különböző frekvenciájú rezgések kellemetlenek és egészségügyileg károsak az utasokra, valamint a rezgések a csomagok sérülését is okozhatják
Futóműkonstrukciók csoportosítása
Jegyezze meg a különböző szerkezeti kialakítású futóművek csoportosítási szempontjait!
Merev tengelyes futóművek
A kerékösszetartás és az utánfutás értéke nem változik Akadályon történő áthaladás esetén a kerekek dőlésszöge megváltozik
| 1. | Hajtott merev tengelyek
| a) | Merev tengely keresztirányú Panhard rúddal
| b) | De Dion hátsó tengely
| 2. | Nem hajtott merev tengely
| a) | Kapcsolt lengőkaros tengely
| b) | Csatolt lengőkaros tengely
Csatolt hosszlengőkaros futómű
15. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
Független kerékfelfüggesztések
A kerekek független felfüggesztésénél a nem rugózott részek tömege kicsi, így, ha az egyik kerék akadályon halad át, akkor a kialakuló hatás nem hat a másik kerékre
1. Kerékfelfüggesztés keresztlengőkarokon
VAN HOOL T9 autóbusz keresztlengőkaros kerékfelfüggesztése
16. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
2. Kerékfelfüggesztés rugós taggal és keresztlengőkarral McPherson-felfüggesztés
Peugeot McPherson kerékfelfüggesztés
17. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
Mercedes-Benz A osztály (W169) McPherson kerékfelfüggesztés
18. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
3. Kerékfelfüggesztés hosszlengőkarokon
Renault Megane hosszlengőkaros kerékfelfüggesztés
19. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
4. Öt lengőkaros kerékfelfüggesztés Multilink-felfüggesztés
Audi DGP Multilink kerékfelfüggesztés
20. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
Volkswagen Golf V hátsó Multilink kerékfelfüggesztése
21. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
5. Kerékfelfüggesztés ferde helyzetű lengőkarokkal
Subaru E12 ferde tengelyű hosszlengőkaros kerékfelfüggesztés
22. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
6. Vezérlőhimbás, keresztlengőkaros kerékfelfüggesztés Weissach hátsó tengely
Mitsubishi Eclipse Weissach típusú hátsó kerékfelfüggesztése
23. ábra
Forrás: https://mogi.bme.hu/TAMOP/kozuti_jarmurendszerek_szerkezettana/ch05.html#ch-V.2
Lengéscsillapítók feladata
Ismerje meg a lengéscsillapítók legfontosabb jellemzői és feladatát!
A lengéscsillapítók feladata a gépjárművek lengéseinek csillapítása, ezáltal az utasok utazási komfortjának javítása és a biztonságosabb közlekedés megteremtése. A működésük során a lengéscsillapítók a lengés mozgási energiáját hővé alakítják. A lengéscsillapítók a kerékfelfüggesztés és a karosszéria között helyezkednek el. Az olaj áramlási ellenállása különböző a dugattyú fel- és lefelé mozgása során, így a lengéscsillapító az adott jármű futóműkarakterisztikájához állítható. Napjainkban kizárólag hidraulikus, teleszkópos lengéscsillapítókat alkalmaznak.
Lengéscsillapító
24. ábra
Forrás: https://www.eualkatresz.hu/autoalkatresz-katalogus/lengescsillapitoe-10221
Lengéscsillapítók típusai:
1. | Lengéscsillapító légrugóval
2. | Lengéscsillapító hidropneumatikus rugóval
3. | Szintszabályzós lengéscsillapító
4. | Rugós tag
5. | Egycsöves, gáztöltésű lengéscsillapító
A működési elve megegyezik a kétcsöves lengéscsillapítóval, azonban nincs szükség külön kiegyenlítőtérre A 20-30 bar nyomású nitrogéngáz párna biztosítja a kiegyenlítést A nitrogéngáz párnát a dugattyú választja el az olajtértől A nitrogéngáz párna és az olaj MINDIG nyomás alatt van nem alakul ki az olaj habzása és a csillapítás sem szűnik meg
Egycsöves, gáztöltésű lengéscsillapító
25. ábra
Forrás: https://www.autoszektor.hu/hu/content/anyukam-erteni-fogja-lengescsillapito-i-resz
1. | Kétcsöves lengéscsillapító
A belső cső a munkatér A belső és külső cső közötti tér a dugattyúrúd által kiszorított olaj kiegyenlítőtere Felfelé mozgás során az olaj a dugattyún levő szelep finom nyílásain halad keresztül a dugattyú olajat szív a kiegyenlítőtérből, valamint nagymértékű csillapítás következik be Nagyobb csillapítás a kerék kirugózásakor következik be A kétcsöves lengéscsillapítót dugattyúrúddal felfelé szabad csak szerelni ellenkező esetben a dugattyú levegőt szívna be a kiegyenlítőtérből ez a folyamat pedig az olaj habosodásához, valamint a csillapítás megszűnéséhez vezetne
Kétcsöves kialakítású lengéscsillapító
26. ábra
Forrás: https://www.autoszektor.hu/hu/content/anyukam-erteni-fogja-lengescsillapito-i-resz
2. | Kétcsöves, gáztöltésű lengéscsillapító
A szerkezete megegyezik a kétcsöves lengéscsillapítóval 3-8 bar nyomású nitrogéngáz van a gyűrű alakú kiegyenlítőtérben gőzbuborék-képződés csökkentése, csillapítóhatás javítása
A változó terhelési viszonyok következtében - megrakott vagy rakomány nélküli teherautók - kialakították a változtatható csillapítású, kétcsöves, gáztöltésű lengéscsillapítót a henger falában elhelyezett hornyokkal biztosítják a kívánt csillapítási jelleggörbét áthidaló áramlási csatorna - az olaj a hornyokon keresztül is áramlik - következtében csökken a csillapítóerő (kis terhelés esetén) megnő a komfortérzet
nagy terhelés esetén a dugattyú a horonytartomány alatt mozog csillapítóerő megnő a hornyok számának és hosszának módosításával állítható be a kívánt csillapítás mértéke

| Feladatok
1. Sorolja fel a nyomatékváltó két legfontosabb feladatát!
2. Sorolja fel a szinkronizálószerkezettel szemben támasztott műszaki követelményeket!
3. Sorolja fel a PWM vezérlésű hidraulikus szelep 2 típusát!
4. Sorolja fel a DSG sebességváltó fő részeit!
5. Sorolja fel a félautomata nyomatékváltók 2 fő típusát!
6. Sorolja fel az automata nyomatékváltók 2 fő típusát!
7. Sorolja fel a hidraulikusan vezérelt nyomatékváltók 4 legfontosabb szerkezeti elemét!
8. Sorolja fel az elektronikusan vezérelt nyomatékváltók előnyeit!
9. Sorolja fel a bolygóművek 3 keréktípusát!
10. Sorolja fel a bolygókerekes hajtóművek 3 alkalmazási területét!
11. Sorolja fel a merev tengelyes futóművek 2 fő csoportját!
12. Sorolja fel a hajtott merev tengelyek 2 típusát!
13. Sorolja fel a nem hajtott merev tengelyek 2 típusát!
14. Sorolja fel a független kerékfelfüggesztések 6 típusát!
15. Sorolja fel a lengéscsillapítók 3 fő feladatát!
16. Sorolja fel a lengéscsillapítók 7 típusát!
Önellenőrző kérdések
1. Az alábbiak közül melyik nem szinkronizált nyomatékváltó?
| Toló fogaskerekes nyomatékváltó
| Azonos tengelyű kapcsolóhüvelyes nyomatékváltó
| Kapcsolókörmös nyomatékváltó
2. Az alábbiak közül melyik szinkronizált nyomatékváltó?
| Toló fogaskerekes nyomatékváltó
| Azonos tengelyű kapcsolóhüvelyes nyomatékváltó
| Kapcsolókörmös nyomatékváltó
3. Az 1:10 arányú áttétel hányszorosára változtatja az elérhető nyomatékot?
| Nem változtatja az elérhető nyomatékot
| 10×-esére csökkenti az elérhető nyomatékot
| 10×-esére növeli az elérhető nyomatékot
| 5×-ösére csökkenti az elérhető nyomatékot
| 5×-ösére növeli az elérhető nyomatékot
4. Az azonos tengelyű manuális nyomatékváltóknak hány tengelye van?
| 1
| 2
| 3
| 4
5. A nem azonos tengelyű manuális nyomatékváltóknak hány tengelye van?
| 1
| 2
| 3
| 4
6. Az azonos tengelyű manuális nyomatékváltóknál hány fogaskerékpár biztosítja a szükséges áttételt?
| 1
| 2
| 3
7. A nem azonos tengelyű manuális nyomatékváltóknál hány fogaskerékpár biztosítja a szükséges áttételt?
| 1
| 2
| 3
8. DSG sebességváltó esetében hány darab meghajtótengely van a szerkezetben?
| 1
| 2
| 3
| 4
9. Nevezze meg minek a rövidítése a PWM a nyomatékváltók témakörben?
10. Nevezze meg a PWM rövidítés magyar nevét a nyomatékváltók témakörben?
11. Az alábbiak közül melyik csoport különbözteti meg a hajtóműolajokat a gyakorlati vizsgálati eljárások alapján?
| API-osztály
| SAE-osztály
| MIL-osztály
12. Egy útegyenetlenségen lassan áthaladva milyen mértékű a lengés amplitúdója?
| Nagy
| Kicsi
13. Egy útegyenetlenségen lassan áthaladva milyen mértékű az átadódó erő?
| Nagy
| Kicsi
14. Egy útegyenetlenségen gyorsan áthaladva milyen mértékű a lengés amplitúdója?
| Nagy
| Kicsi
15. A kerékfelfüggesztések esetében a kialakuló erők nagysága a mozgatott tömeg növelésével nő vagy csökken?
| Nő
| Csökken
16. A De Dion típusú hátsó tengely hajtott vagy nem hajtott merev tengely?
| Hajtott merev tengely
| Nem hajtott merev tengely
17. A kapcsolt lengőkaros tengely hajtott vagy nem hajtott merev tengely?
| Hajtott merev tengely
| Nem hajtott merev tengely