KURZUS: Járművek

MODUL: Járműfenntartás

1. lecke: A gépjárművek fenntartásával kapcsolatos alapfogalmak

| Cél: A tananyag célja, hogy a hallgató ismerje meg a járművek fenntartásával kapcsolatos alapfogalmakat. Legyen tisztában a járművek elhasználódása, fenntartása, javítása, karbantartása és felújítása közti összefüggésekkel.
Követelmények: Ön akkor sajátította el megfelelően a tananyagot, ha képes
megfogalmazni a járműfenntartás definícióját lerajzolni a járműfenntartás blokksémáját felsorolni a járművek elhasználódásának okait megfogalmazni a járműelhasználódáshoz vezető okokat megfogalmazni a járműjavítás és járműfelújítás közti különbségeket felsorolni az alkatrész-felújítás kapcsolódó melléktevékenységeit megfogalmazni a járműselejtezés alapfogalmát megadni a járműbontás alapelveit kifejteni a járműbeszerzés folyamatát
Időszükséglet: A tananyag elsajátításához körülbelül 90 percre lesz szüksége.
Kulcsfogalmak
járműfenntartás járműelhasználódás járműjavítás jármű-felújítás alkatrész alkatrész-felújítás járműselejtezés járműbontás járműbeszerzés
A járműfenntartás fogalma
Írja le a jegyzetfüzetbe és jegyezze meg a járműfenntartás fogalmát!
Az a műszaki gazdasági tevékenység, amely a gépjárművek rendeltetésszerű használatát (üzemeltetését) folyamatosan biztosítja, tartalmazza az ezzel kapcsolatos karbantartási, javítási, felújítási műveleteket, valamint nyilvántartási, ügyviteli feladatokat. Ezenkívül foglalkozik az elavult, vagy elhasználódott gépjárművek, fődarabok selejtezésével, pótlásával.
Rajzolja fel a jegyzetfüzetbe és jegyezze meg a járműfenntartás blokksémáját!
A járműfenntartás blokksémája
1. ábra
Forrás: Saját szerkesztés - Dr. Polák József
A gépjárművek elhasználódása
Írja le a jegyzetfüzetbe és jegyezze meg a gépjárművek elhasználódásainak okait!
A gépjárművek elhasználódását előidéző okok:
Közvetlen okok: természetes elhasználódás helytelen tervezés helytelen gyártástechnológia gyártási hibák helytelen javítástechnológia javítási hibák Közvetett okok: más alkatrészek rongálódása szakszerűtlen üzemeltetés helytelen szállítás és tárolás szakszerűtlen szerelés és gépbeállítás
Karbantartás
Írja le a jegyzetfüzetbe és jegyezze meg a járműkarbantartás fogalmát!
A fenntartásnak az a részfeladata, amely magában foglalja mindazokat a ciklikusan megismétlődő műveleteket, amelyeket el kell végezni a gépkocsik megbízhatóságának és rendeltetésszerű használatának megőrzése érdekében.
Legfontosabb jellemzői:
tervszerű megelőző (preventív) műveletsor elvégzése előírt megbízhatóság teljesítése
Gépjárműjavítás
Írja le a jegyzetfüzetbe és jegyezze meg a járműjavítás fogalmát!
A természetes elhasználódás, sérülés vagy tervezési- és gyártási hibák következtében szükségessé váló, nem egyértelműen meghatározott technológia alapján végzett műszaki beavatkozás, a gépjármű üzemképességének helyreállításának érdekében.
nem értéknövelő tevékenység végrehajtása szakmai rutinra bízott
Gépjármű felújítás
Írja le a jegyzetfüzetbe és jegyezze meg a gépjármű-felújítás fogalmát!
Célja a nagy értékű, vagy nehezen pótolható gépkocsik élettartamának meghosszabbítása olyan mérvű szerkezet- és alkatrész cserével, amelyek a gépkocsik műszaki megbízhatóságát közel eredeti szintre állítják vissza, vagyis a gépkocsi működés szempontjából közel egyenértékű lesz az új gépkocsival.
Alkatrész-felújítás
Írja le a jegyzetfüzetbe és jegyezze meg az alkatrész-felújítás fogalmát!
Sérült vagy elhasznált alkatrész egészére kiterjedő olyan tevékenység, amelyet csatlakozó méretek és funkcionális tulajdonságok helyreállítása céljából a jóváhagyott technológiai dokumentáció szerint végezzük és tartalmazza az egész felújítási folyamatra kiterjedő ellenőrzést is. Az alkatrész-felújítás a járműfenntartás szerves része.
Alkatrészjavítás
Írja le a jegyzetfüzetbe és jegyezze meg az alkatrészjavítás fogalmát és a kapcsolódó melléktevékenységeket!
Olyan tevékenység, amely csak az alkatrész egyes területére terjed ki és ezzel az alkatrészt további üzemelésre alkalmassá tesszük (pl. szelep).
Melléktevékenységek: Selejtezés Bontás Gépjárművek pótlása
Selejtezés
Írja le a jegyzetfüzetbe és jegyezze meg a selejtezés fogalmát!
Olyan komplex műszaki- gazdasági tevékenység, melynek során az elhasználódott szerkezeti egységet, fődarabot, vagy járművet műszaki-, gazdasági- szempontok miatt az üzemeltetésből kivonják.
Műszaki selejtezés: Amikor a gép vagy berendezés gyakran meghibásodik, pontatlan és gazdaságtalanul üzemel.
Közgazdasági selejtezés: Amikor az amortizációs kulcs leírása szerint az eszköz nettó értéke "0", amelyet eszmei értéken tartanak nyilván.
Bontás
Írja le a jegyzetfüzetbe és jegyezze meg a bontás fogalmát!
Selejtezett, vagy egyéb okból (pl. baleseti sérülés miatt) a forgalomból végleg kivont járművek és fődarabok szakszerű szétszerelése a használható, vagy felújítható alkatrészek kinyerése, valamint az anyagok újrahasznosítása céljából.
Gépjárművek pótlása
A forgalmi és műszaki szempontok alapján beszerzésre kerülő új járművek üzembe állítását értjük pótlás alatt.
A lecke áttanulmányozása után, gondolja végig a tanultakat a tevékenységekben foglaltak alapján, majd oldja meg az önellenőrző feladatokat!

| Feladatok
1. Fogalmazza meg (saját szavaival) mit értünk a járművek pótlása alatt! 2. Soroljon fel legalább 4 közvetlen okot, amelyek a járművek elhasználódását idézhetik elő! 3. Fogalmazza meg a járműfenntartás definícióját! 4. Fogalmazza meg (saját szavaival) mit értünk alkatrészjavítás alatt!
Önellenőrző kérdések
1. Az alábbiak közül mi tartozik a járműfenntartás fő tevékenységei közé?
| Járműkarbantartás
| Járműjavítás
| Járművek beszerzése
| Járműselejtezés
2. Az alábbiak közül mi tartozik a járműfenntartás melléktevékenységei közé?
| Járműkarbantartás
| Járműjavítás
| Járművek beszerzése
| Járműselejtezés
3. Válassza ki a gépjárműjavítás definícióját!
| A természetes elhasználódás, sérülés vagy tervezési- és gyártási hibák következtében szükségessé váló, nem egyértelműen meghatározott technológia alapján végzett műszaki beavatkozás, a gépjármű üzemképességének helyreállításának érdekében.
| A fenntartásnak az a részfeladata, amely magában foglalja mindazokat a ciklikusan megismétlődő műveleteket, amelyeket el kell végezni a gépkocsik megbízhatóságának és rendeltetésszerű használatának megőrzése érdekében.
| Célja a nagy értékű, vagy nehezen pótolható gépkocsik élettartamának meghosszabbítása olyan mérvű szerkezet- és alkatrész cserével, amelyek a gépkocsik műszaki megbízhatóságát közel eredeti szintre állítják vissza, vagyis a gépkocsi működés szempontjából közel egyenértékű lesz az új gépkocsival.
4. Válassza ki a gépjárműkarbantartás definícióját!
| A természetes elhasználódás, sérülés vagy tervezési- és gyártási hibák következtében szükségessé váló, nem egyértelműen meghatározott technológia alapján végzett műszaki beavatkozás, a gépjármű üzemképességének helyreállításának érdekében.
| A fenntartásnak az a részfeladata, amely magában foglalja mindazokat a ciklikusan megismétlődő műveleteket, amelyeket el kell végezni a gépkocsik megbízhatóságának és rendeltetésszerű használatának megőrzése érdekében.
| Célja a nagy értékű, vagy nehezen pótolható gépkocsik élettartamának meghosszabbítása olyan mérvű szerkezet- és alkatrész cserével, amelyek a gépkocsik műszaki megbízhatóságát közel eredeti szintre állítják vissza, vagyis a gépkocsi működés szempontjából közel egyenértékű lesz az új gépkocsival.
5. Válassza ki, az alábbiak közül, melyik tevékenység a járműbontás!
| Olyan komplex műszaki-, gazdasági tevékenység, melynek során az elhasználódott szerkezeti egységet, fődarabot vagy járművet műszaki-, gazdasági szempontok miatt az üzemeltetésből kivonják.
| Amikor a gép vagy berendezés gyakran meghibásodik, pontatlan és gazdaságtalanul üzemel.
| Amikor az amortizációs kulcs leírása szerint az eszköz nettó értéke "0", amelyet eszmei értéken tartanak nyilván.
Döntse el, hogy az alábbi állítás igaz vagy hamis!
A gépkocsim motorja nem képes a számomra elvárt teljesítmény biztosítására, ezért szakemberrel kicseréltetem a motort. A beavatkozás hatására a gépkocsim értéke nem növekszik, de új motort szereltettem be, tehát gépjármű felújításról beszélünk. |