KURZUS: Járművek

MODUL: Járművillamosság, elektronika

2. lecke: Gépjárművek világító- és jelzőberendezései

| Cél: A tananyag célja, hogy a hallgató ismerje meg a járművek világító- és jelzőberendezéseit. Legyen tisztában a működésükkel, vonatkozó jogszabályokkal.
Követelmények: Ön akkor sajátította el megfelelően a tananyagot, ha képes
meghatározni a világító- és jelző berendezések csoportosítását, típusait és tulajdonságait, felsorolni a távolsági fényszórókra, tolató lámpára, a helyzetjelző lámpára, az irányjelzőkre, elakadásjelzőkre, rendszámtáblára és beltéri világítóegységekre vonatkozó előírásokat, saját szavaival megfogalmazni a jelző berendezések fontosságát a közlekedésben, meghatározni a gépjárművek elektronikus vezérlő- és szabályozó rendszereire vonatkozó jellemzőket, követelményeket és alapfogalmakat.
Időszükséglet: A tananyag elsajátításához körülbelül 120 percre lesz szüksége.
Kulcsfogalmak
világító berendezés jelzőberendezés tolatólámpa helyzetjelző lámpa irányjelző elakadásjelző rendszámtábla világítás beltéri világítás vezérlőrendszer szabályzórendszer
1. Világító- és jelzőberendezések
Jegyzetelje le a füzetbe és jegyezze meg a világító- és jelző berendezések csoportosítását, típusait és tulajdonságait!
Sötétedés utáni haladást biztosító lámpák:
fényvetők ködlámpák tolatólámpák
Biztonságos közlekedést szolgáló lámpák:
helyzetjelző irányjelző, elakadásjelző féklámpák
Ellenőrző és kényelmi lámpák:
műszerfal utas és csomagtér lámpák rendszámtábla világítás
Jelzőberendezések:
kürt
2. Világító berendezések
Távolsági- vagy tompított fényszórók
Jármű elején, vagy karosszériához szerelve együtt, vagy külön szerkezetben helyezkednek el. Beállításuk mérőernyővel történik.
Lexus fényszóró
1. ábra
Forrás: https://www.lexus.hu/car-models/rx/
Tompított fényvetők tulajdonságai
A valóságos fényforrás nem pontszerű, kissé széttartó sugárnyaláb Árnyékolás szükséges az elvakítás megakadályozására Aszimmetrikusnak kell lennie Európában (kevésbé zavarja a szemben jövőt) 40 m-ig biztosítania kell a beláthatóságot A fénynyaláb magassága és kapcsolhatósága előírás
Előírások távolsági fényszóróra
jegyezze meg a távolsági fényszórókra vonatkozó előírásokat!
Fehér vagy kadmiumsárga lehet Műszerfalon kék színű visszajelző lámpa szükséges Kapcsolódása csak a helyzetjelző lámpákkal együtt, vagy azok után kapcsolható, kivéve a fénykürt Motorkerékpárt kivéve a reflektor nem fordulhat el a kormányzott kerékkel, kivéve: kiegészítő lámpa (kanyar megvilágító)
Kiegészítő lámpák
Jegyzetelje ki a füzetbe és jegyezze meg a tolató lámpa, a helyzetjelző lámpa, az irányjelzők, elakadásjelzők, rendszámtábla világítás és a beltéri világítóegységekre vonatkozó előírásokat!
Tolatólámpa:
Csak fehér színű lehet Csak hátramenetnél kapcsoljon Kocsi mögött 10 m-nél maximum 3 Lux lehet a fényereje
Tolatólámpa
2. ábra
Forrás: https://www.auto-facile.com/p/feu-renault-scenic
Helyzetjelző lámpa:
Elöl fehér (vagy kadmium sárga), hátul vörös Tiszta időben 300 m-ről észlelhetőnek kell lennie Egyszerre kell kapcsolni mindegyiket (kivéve a várakozó lámpát (bal hátsó) álló motornál) Bekapcsolt állapotát vissza kell jelezni (akár műszerfal megvilágítással)
Hátsó helyzetjelző lámpa
3. ábra
Forrás: https://autotechnika.hu/cikkek/vilagitastechnika/10861/led-fenyforrasu-bmw-hatso-jelzolampa
Irányjelzők, elakadásjelzők:
Irányváltási szándékot jelzünk vele Elöl, oldalt és hátul villogó, sárga fénnyel, zöld visszajelzés (90 ±30 villogás percenként) Azonos oldalon egyszerre villanjanak Hibás izzót jelezze (nem villog vagy más ütemben jelez)
Irányjelző-elakadásjelző lámpa
4. ábra
Forrás: https://www.vezess.hu/frankfurti-autoszalon/2013/08/15/futofennyel-indexel-az-uj-audi-a8/
Féklámpa:
Nappal 50, éjjel 300 m-ről legyen látható legyen 4-szeres fényerejű legyen legalább, mint a helyzetjelző 10%-os fékpedál nyomásnál már világítson Világító lámpákat biztosítékkal védjük /külön a jobb és bal oldalt/ Nagyobb fogyasztókat relékkel kapcsoljuk
Féklámpa (Nio ES6 modell)
5. ábra
Forrás: https://www.autoevolution.com/news/nio-es6-puts-on-a-razer-gaming-suit-to-bathe-in-razer-chroma-lights-136546.html
Rendszámtábla és belső világítás:
Éjjel 20 m-ről olvasható kell, legyen a rendszámtábla Helyzetjelzővel együtt világítson Belső világítás külön kapcsolóval rendelkezzen
Rendszámtábla világítás
6. ábra
Forrás: http://www.carreviewsncare.com/my-ride/
Belső világítás
7. ábra
Forrás: https://acceleride.sterlingmccallacura.com/inventory/used?other_vin=MAJ6S3KL2MC412878
Jelző berendezés
Foglalja össze és írja le a füzetbe, a jelző berendezések fontosságát a közlekedésben!
A közúti forgalmi szabályzat szerint minden gépjárműnek rendelkeznie kell a figyelmeztető jelzések leadásához dudával vagy kürttel. A KRESZ szerint csak a veszély elhárítása céljából, vagy lakott területen kívül előzési szándék jelzésére lehet hangjelzést adni.
Tanulja meg a gépjárművek villamos segédüzemi berendezéseit!
Gépjárművekben használt legfontosabb villamos segédüzemi berendezések:
Motor üzeméhez feltétlenül szükséges: tüzelőanyagellátás és szabályzás, gyújtásvezérlés, hűtőberendezés, szelepvezérlés Motor üzemét, hatásfokát és károsanyag kibocsátást javító berendezések: alapjárati, motorfék üzemi szabályzás, lambdaszonda Forgalombiztonsági eszközök: fékerő szabályzás, ablaktörlők Biztonságosabb vezetést segítik: blokkolás- és kipörgés gátlás, menetstabilitás- és lengéscsillapítás szabályzás, légzsák elektronika Kényelmet javító berendezések: automata sebességváltó, szervokormány, ülés- és tükör állítás, ablaknyitó és záró, klíma
Jegyzetelje ki a füzetbe és tanulja meg a gépjárművekben található villamos hálózatok fajtái és jellemzőit!
Villamos hálózat jellemzői:
Energiaforrásokat és fogyasztókat köti össze Egységes jelölések (vezeték szín jelölése (pl. testvezeték barna), csatlakozási pontok azonos számjelölések) Környezetállóság
Elemei:
vezetékek biztosítékok
Vezetékek:
Mechanikus igénybevétel Melegedés Kicsi veszteség Kicsi feszültségesés Személygépkocsi: 0.75 mm2-től terhelhetőség:15 A Tehergépkocsi: 1.5 mm2-től terhelhetőség: 24 A Áramterhelhetőség: 5 A/mm2
Biztosítékok:
Vezetékeken fellépő túláram ellen védi a fogyasztókat Tűzmegelőzési szempontból is hasznosak Kivitel: lemez, rúd, késes Jellemző áram értékeik: 5, 8, 10, 16, 20, 25, 40, 80 A.
3. A gépjármű elektronikus vezérlő- és szabályozó rendszerei
Jegyzetelje ki és tanulja meg a gépjárművek elektronikus vezérlő és szabályozó rendszereire vonatkozó jellemzőket, követelményeket és alapfogalmakat!
A gépjárművel szemben támasztott igények (biztonság, fogyasztás, károsanyag-kibocsátás, menettulajdonság, utazási kényelem) csak elektronikus rendszerek beépítésével elégíthetők ki. Az elektronikus rendszerek kapcsolókkal, szenzorokkal, vezérlőkkel és szabályzókkal lehetővé teszik a motorban, erőátvitelben, fékeknél, komfort elektronikáknál lévő folyamatok optimalizálását. Egy mai modern autóban kategóriától függően 40-80 vezérlő, ECU (Electronic Control Unit) található.
Az autókban található ECU-kat funkciójuk alapján általában a következő nagyobb csoportokba sorolják:
erőátviteli rendszerek (motorvezérlő, váltóvezérlő) karosszéria rendszerek (fékek, sebességszenzorok) utastér rendszerek (ablakemelő, világítás, központi zár) multimédia rendszerek (autórádió, hangosítás, beépített kijelzők/TV-k) biztonsági rendszerek (légzsák, ABS, ESP) védelmi rendszerek (ugrókódos ajtónyitó, indításgátló) vezetői információs rendszerek (GPS, tolatóradar, tolatókamera)
A növekvő számú ECU és az egyes alrendszerek közötti együttműködés szükségessége fokozatosan kikényszerítette, hogy a kezdetben különálló egységként létező ECU-k egyre több társukkal lépjenek kapcsolatba, mind komplexebb kommunikációs hálózatot hozva létre. Egy mai autóban 3-5 független kommunikációs hálózat működik. Ezek a kommunikációs hálózatok általában nem egyetlen fizikai kialakítást és protokollt követnek, hanem az adott alkalmazási kör számára legjobb megoldást alkalmazzák. A manapság legelterjedtebb három kommunikációs protokoll a CAN (Controller Area Network), a LIN (Local Interconnect Network) és a FlexRay.
A CAN-bus a Bosch és az Intel közös fejlesztése, az ipari szabályzásból átvett szabványosított alapokon nyugvó, de a kommunikációban nyitott, típusfüggő hálózat, ami két vezetéken kommunikál, megbízhatóbbá és olcsóbbá téve az autó elektromos rendszerét.
A 80-as években elkezdték fejleszteni a CAN-busz technológiát, az volt a cél, hogy kevesebb kábellel, megbízhatóbban lehessen elosztani az információt az autóban. A nyolcvanas években jutott el az autók fejlődése arra a pontra, hogy nemcsak a motort vezérelte egy kis ECU, amelybe harminc-negyven vezetékből álló, hüvelykujj vastagságú kábelköteg futott be, hanem hasonló modul gondoskodott arról, hogy a kerekek ne csússzanak meg fékezéskor, esetleg az automata váltónak is volt már vezérlőegysége.
Ebben a korszakban ezek között szó szerint több szálon működött a kommunikáció. Az autó haladási sebességét például a három felsorolt egységnek mind tudnia kellett, ezért behúztak egy-egy jelvezetéket a három modulhoz, amelyek lehettek például a kesztyűtartóban, a hátsó ülés alatt és a motortérben. Ugyanígy kellett egy kábel a fordulatszámnak, a gázpedálállásnak, a motorhőmérsékletnek, és még néhány paraméternek. Az alrendszerek szaporodtak, jöttek a légzsákmodulok, digitális klímák és hasonlók, a kábelrengeteg pedig kezdett kezelhetetlenné válni.
Seat Ibiza biztosítéktábla az OBD-II diagnosztikai csatlakozóval
8. ábra
Forrás: https://www.youtube.com/watch?v=iMiIuEtEj4k&ab_channel=mr-fix
Az E32 7-es BMW volt az első 1986-ban, amelyikben megjelent a CAN-busz rendszer. Az autó különböző vezérlőegységeit, amiből már tucatnyi volt akkor is, húsz-harminc jelvezeték helyett két összesodort dróttal kötötték össze. A kilencvenes évek végére annyira elterjedtek a busz kommunikációs rendszerek, hogy a CAN mellé más szabványokat is bevezettek.
Elsőként a LIN (Local Interconnect Network) jelent meg az ezredforduló környékén. Ez egy relatív lassú, maximum 19,2 kbit sebességű helyi busz, amely egy master és legfeljebb tizenhat slave egységből állhat. Jellemzően ajtómoduloknál, elektromos üléseknél, klímavezérlőknél használják, mindössze azért, mert olcsóbb, mint a CAN.
A MOST (Media Oriented Systems Transport) egy audio és video streamelésére alkalmas hálózat, általában optikai szálon vezetik. 150 Mbit/s sebességre képes, plug and play rendszerű. 2001-ben jelent meg először a 7-es BMW-ben.
FlexRay-nek hívják a legújabb szabványt, amelynek szintén a bajorok az úttörői, melyet a 2006-os X5-ösben alkalmazták először, amelyben az adaptív lengéscsillapítókhoz kellett ez az idővezérelt busz. Később, a 2008-as 7-esben már teljes hálózatot szőttek belőle. Maximális sebessége 20 Mbit/s.

| Feladatok
1. Írja le, hogy a féklámpának milyen jellemzőknek kell megfelelnie!
2. Melyek a gépjárművekben használt legfontosabb villamos segédüzemi berendezések? Röviden fogalmazza meg válaszát!
3. Sorolja fel, hogy az autókban található ECU-kat funkciójuk alapján általában a mely nagyobb csoportokba sorolják! (7 db)
Önellenőrző kérdések
1. Az alábbiak közül jelölje meg azokat, amelyek a biztonságos közlekedést szolgáló lámpák közé tartoznak!
| fényvetők
| ködlámpák
| féklámpák
| tolatólámpák
| helyzetjelző
| műszerfal
| utas és csomagtér lámpák
| rendszámvilágítás
| irányjelző, elakadásjelző
| kürt
2. Sorolja fel a helyzetjelző lámpára vonatkozó előírásokat!
| Elöl fehér (vagy kadmium sárga), hátul fehér
| Tiszta időben 300 m-ről észlelhetőnek kell lennie
| Elég, ha elöl és hátul összesen legalább egy helyzetjelző világít.
| Bekapcsolt állapotát vissza kell jelezni (akár műszerfal megvilágítással)
3. Melyek nem a villamos hálózat jellemzői?
| Energiaforrásokat és fogyasztókat köti össze
| Egységes jelölések (vezeték szín jelölése (pl. testvezeték barna), csatlakozási pontok azonos számjelölések)
| Környezetállóság
| Nagy terhelhetőség
| Becsülhető élettartam
4. Válassza ki a helytelen megoldásokat! Az autókban található ECU-kat funkciójuk alapján általában a következő nagyobb csoportokba sorolják:
| erőátviteli rendszerek (motorvezérlő, váltóvezérlő)
| karosszéria rendszerek (fékek, sebességszenzorok)
| futómű (gumiabroncs, keréktárcsa, jeladók)
| utastér rendszerek (ablakemelő, világítás, központi zár)
| multimédia rendszerek (autórádió, hangosítás)
| biztonsági rendszerek (légzsák, ABS, ESP)
| védelmi rendszerek (ugrókódos ajtónyitó, indításgátló)
| vezetői információs rendszerek (GPS, tolatóradar)
| fedélzeti trimer rendszerek (ADE, PHP, egyéb vezérlőelektronika)
5. Válassza ki a vezetékekre vonatkozó jellemzőket!
| Mechanikus igénybevétel
| Kicsi veszteség
| Tűzmegelőzési szempontból is hasznos.
6. Mely járműveken megengedett, hogy a reflektor elforduljon a kormányzott kerékkel?
| Motorkerékpár
| Quad
| Lassú jármű
| Városon belül trollibusz
| Egyik sem jó válasz, mert a reflektor semmilyen járművön nem fordulhat el a kormányzott kerékkel