KURZUS: Járművek

MODUL: Közlekedés és a járművek

3. lecke: Közúti járművek

| Cél: A tananyag célja, hogy a hallgató ismerje meg a különböző közúti járművek fajtáit és definícióit. Fel tudja ismerni és meg tudja különböztetni az utcán látott járműtípusokat egymástól.
Követelmények: Ön akkor sajátította el megfelelően a tananyagot, ha képes
felsorolni a közúti járművek fajtáit megfogalmazni a közúti jármű definícióját leírni az egyes közúti járműfajták/típusok főbb jellemzőit felrajzolni a közúti járműtípusok tematikus ábráját fotó vagy rajz alapján megkülönböztetni a különböző járműtípusokat egymástól elmondani, hogy a különböző rendszámjellemzők mit jelentenek
Időszükséglet: A tananyag elsajátításához körülbelül 60 percre lesz szüksége.
Kulcsfogalmak
közúti jármű közúti járművek fajtái fő-jármű kategóriák közúti járművek kategorizálása rendszám
A tananyag feldolgozása során:
Jegyezze meg a közúti járművek definícióit! Figyelje meg a különböző járműtípusokhoz csatolt képet, jegyezze meg az egyes típusok kinézetét és tulajdonságait.
Jármű: Közúti szállító- vagy vontató eszköz, ideértve az önjáró vagy vontatott munkagépet is. A mozgáskorlátozottak közlekedésére szolgáló, emberi erővel tolt vagy hajtott kerekes szék és a gépi meghajtású kerekes szék - ha sík úton önerejéből 10 km/óra sebességnél gyorsabban haladni nem képes, továbbá a gyermekkocsi és a talicska - azonban nem minősül járműnek. Az ilyen eszközökkel közlekedő személyek gyalogosoknak minősülnek.
Ezek alapján a közúti jármű: Közúton közlekedő szállító, vagy vontató eszköz, továbbá önjáró munkagép vagy vontatott munkagép.
Közúti járművek
1. ábra
1. Fő jármű-kategóriák
Járműtípusokat az EU jog 4 fő csoportba sorolja
1. | M kategória (Személyautók, autóbuszok)
| a) | M1
| b) | M2
| c) | M3
2. | N kategória (Teherautók)
| a) | N1
| b) | N2
| c) | N3
3. | O kategória (Vontatmányok, félpótkocsik)
| a) | O1
| b) | O2
| c) | O3
| d) | O4
4. | L kategória (Motorkerékpárok)
M kategória részletezése
M kategória: Elsősorban személyek, illetve poggyászuk szállítására tervezett és épített gépjárművek.
M1 kategória
Személygépkocsik
legalább négy kerékkel rendelkező, személyszállításra tervezett és épített gépjárművek, legfeljebb 9 üléssel
M1 kategória
2. ábra
M2 kategória
személyszállításra tervezett és épített, a vezetőülésen kívül több mint nyolc üléssel rendelkező járművek, amelyek megengedett össztömege nem haladja meg az 5 tonnát legfeljebb 5 t megengedett legnagyobb össztömegű autóbuszok
M2 kategória
3. ábra
M3 kategória
személyszállításra tervezett és épített, a vezetőülésen kívül több mint nyolc üléssel rendelkező járművek, amelyek megengedett össztömege meghaladja az 5 tonnát több, mint 5 t megengedett legnagyobb össztömegű autóbuszok és trolibuszok
M3 kategória
4. ábra
Trolibusz: Felső elektromos vezetékhez kötött személyszállító gépkocsi
M3 kategória - Trolibusz
5. ábra
N kategória részletezése
N1 kategória
árufuvarozásra tervezett és épített járművek, amelyek megengedett össztömege nem haladja meg a 3,5 tonnát legfeljebb 3,5 t megengedett legnagyobb össztömegű tehergépkocsik és vontatók
N1 kategória
6. ábra
N2 kategória
árufuvarozásra tervezett és épített járművek, amelyek megengedett össztömege meghaladja a 3,5 tonnát, de nem haladja meg a 12 tonnát. több, mint 3,5 t, de legfeljebb 12 t megengedett legnagyobb össztömegű tehergépkocsik és vontatók
N2 kategória
7. ábra
N3 kategória
árufuvarozásra tervezett és épített járművek, amelyek megengedett össztömege meghaladja a 12 tonnát több, mint 12 t megengedett legnagyobb össztömegű tehergépkocsik és vontatók
N3 kategória
8. ábra
Nyerges vontató: Olyan vontató, amely nyeregszerkezet révén félpótkocsit vontat, a pótkocsi súlyának jelentős részét átveszi
N3 kategória - nyerges vontató
9. ábra
O kategória részletezése
O1 kategória
pótkocsik, amelyek megengedett össztömege nem haladja meg a 0,75 tonnát legfeljebb 0,75 t megengedett legnagyobb össztömegű pótkocsik
O1 kategória
10. ábra
O2 kategória
pótkocsik, amelyek megengedett össztömege meghaladja a 0,75 tonnát, de nem haladja meg a 3,5 tonnát több, mint 0,75 t, de legfeljebb 3,5 t megengedett legnagyobb össztömegű pótkocsik (a félpótkocsit is ideértve)
O2 kategória
11. ábra
O3 kategória
pótkocsik, amelyek megengedett össztömege meghaladja a 3,5 tonnát, de nem haladja meg a 10 tonnát. több, mint 3,5 t, de legfeljebb 10 t megengedett legnagyobb össztömegű pótkocsik (a félpótkocsit is ideértve)
O3 kategória
12. ábra
O4 kategória
pótkocsik, amelyek megengedett össztömege meghaladja a 10 tonnát több, mint 10 t megengedett legnagyobb össztömegű pótkocsik
O4 kategória
13. ábra
L kategória részletezése
Ebbe a kategóriába a mopedek és a motorkerékpárok, a négykerekű terepmotorok (quadok) és más kisebb három- vagy négykerekű járművek tartoznak.
L1e kategória
Kétkerekű segédmotoros kerékpárok, amelyeknél a motor: hengerűrtartalma legfeljebb 50 cm3 belső égésű motor esetében, vagy legnagyobb folyamatos névleges teljesítménye legfeljebb 4 kW, elektromos motor esetében továbbá legfeljebb 45 km/ó tervezési sebességgel közlekedhetnek
L1e kategória
14. ábra
L2e kategória
Háromkerekű segédmotoros kerékpárok, amelyeknél a motor: hengerűrtartalma legfeljebb 50 cm3, ha szikragyújtású, vagy legnagyobb hasznos teljesítménye legfeljebb 4 kW egyéb belső égésű motor esetében, vagy legnagyobb folyamatos névleges teljesítménye legfeljebb 4 kW, elektromos motor esetében, továbbá legfeljebb 45 km/ó tervezési sebességgel közlekedhetnek
L2e kategória
15. ábra
L3e kategória
Kétkerekű oldalkocsi nélküli motorkerékpárok, amelyeknél a motor: hengerűrtartalma nagyobb 50 cm3-nél belső égésű motor esetében továbbá tervezési sebességük nagyobb, mint 45 km/h
L3e kategória
16. ábra
L4e kategória
Kétkerekű oldalkocsis motorkerékpárok, amelyeknél a motor: hengerűrtartalma nagyobb 50 cm3-nél belső égésű motor esetében továbbá tervezési sebességük nagyobb, mint 45 km/h
L4e kategória
17. ábra
L5e kategória
Háromkerekű triciklik, azaz három szimmetrikus elrendezésű kerékkel rendelkező járművek, amelyeknél a motor: hengerűrtartalma nagyobb 50 cm3-nél belső égésű motor esetében továbbá tervezési sebességük nagyobb, mint 45 km/h
L5e kategória
18. ábra
L6e kategória
Könnyű négykerekű triciklik, amelyek terheletlen tömege legfeljebb 350 kg - elektromos járművek esetében nem számítva az akkumulátorok tömegét -, legnagyobb tervezési sebessége legfeljebb 45 km/ó motorjának hengerűrtartalma legfeljebb 50 cm3 szikragyújtású motoroknál, vagy legnagyobb hasznos teljesítménye legfeljebb 4 kW egyéb belső égésű motor esetében, vagy legnagyobb folyamatos névleges teljesítménye legfeljebb 4 kW, elektromos motor esetében.
L6e kategória
19. ábra
L7e kategória
Négykerekű triciklik, amelyek terheletlen tömege legfeljebb 400 kg (550 kg teherszállításra kialakított járműveknél) - elektromos járművek esetében nem számítva az akkumulátorok tömegét elektromos járművek esetében legnagyobb hasznos motorteljesítménye legfeljebb 15 kW. A kiegyenlítőmű nélküli hajtott tengellyel rendelkező L7e kategóriájú jármű esetében 40 km/óra sebességkorlátozás.
L7e kategória
20. ábra
2. Egyéb jármű kategóriák
T (nem fő) jármű kategória
Traktor, kerekes jármű
T kategória
21. ábra
T1 kategória
maximum 40 km/h tervezési sebesség, min 601 kg össztömeg, hasmagassága 601-1000 mm közötti
T2 kategória
maximum 40 km/h tervezési sebesség, minimum 601 kg össztömeg, hasmagasság maximum 600 mm
T3 kategória
maximum 40 km/h tervezési sebesség, maximum 600 kg össztömeg
T4 kategória
maximum 40 km/h tervezési sebesség, maximum 600 kg össztömeg
T5 kategória
40 km/h feletti tervezési sebesség
LJ (nem fő) jármű kategória - lassú jármű
Erőgép hajtású jármű, mely maximálisan 25 km/h sebességgel haladhat.
LJ kategória
22. ábra
Kerékpár (nem fő jármű kategória)
Olyan, legalább kétkerekű jármű, amelyet emberi erő hajt, és ezt legfeljebb 300 W teljesítményű motor segíti. A kerékpáron a kerékpárt nem hajtó személy is szállítható erre alkalmas ülésen. A kerékpáron utánfutó vontatására alkalmas berendezés helyezhető el.
Kerékpár
23. ábra
Egyéb járművek
A Segwayekre és elektromos rollerekre nem vonatkozik egyérelmű, egységesen kiterjedő szabályzat. Ennek megfelelően közigazgatási területtől függően más és más forgalmi szabályok lehetnek érvényesek rájuk.
Segway
24. ábra
Forrás: https://hu.pinterest.com/pin/299348706484895025/
Elektromos roller
25. ábra
Forrás: https://hu.pinterest.com/pin/335518241000034035/
3. Forgalmi rendszámok
Rendszámon feltüntetett betű-szám kódok formátumának jelentése
1990. augusztus 1. óta jelenlegi formátumot használják Magyarországon.
AAA-001, Magyar címer alatta "H" felségjelzés
EU csatlakozás után (2004.05.01) EU címer is felkerült a jelzésekhez.
(JDA-001-től) Kék szél, EU címer és "H" felségjelzés
EU csatlakozás utáni rendszám
26. ábra
A kombinációk ábécé sorrendben haladnak.
Néhány betűkombináció egyedi funkciót tölt be.
Példák:
RA-, HA-, MA-, rendőrség, honvédség, mentősz. CD-, DT-, (kék alapon) diplomata rendszám XAA-, WAA- utánfutók, pótkocsik rendszáma UAA- motorkerékpárok (>50 cm3) O, Q, I és 0 karakterekre nem végződik hatósági jelzés!
Magyar szolgálati rendszám
27. ábra
A fentiek alól kivételt képeznek az egyedi rendszámok.
Rendszámokon feltüntetett betűk jelentése
P-rendszám
Próbarendszám, 1 évre váltható ki, kizárólag jogi személyek részére. Indítási naplóval kell vezetni a használatát.
E-rendszám
Vámrendszám, EGT-n kívüli országokból való behozatalkor, amíg a származásellenőrzési vizsgálat nem tisztázott. (Svájc is!)
Z-rendszám
Kiviteli rendszám, 30 napig érvényes, EGT-n kívüli országokba vitelkor, valamint harmadik országból érkező járművek hazai forgalomba hozásáig.
Z-rendszámra példa
28. ábra
OT-rendszám
Az 1991. évi LXXXII. törvény 18. § 14. pontja szerint muzeális jellegű az a gépjármű, amelyet legalább 30 éve gyártottak, használata kizárólag a jellegével összefüggő célból történik, továbbá az eredeti műszaki jellemzőit nem változtatták meg, vagy annak megfelelően helyreállították. Minősítő bizottság ellenőrzi a kocsit Szigorú feltételeknek kell megfelelni
Old Timer rendszámtábla
29. ábra
Rendszámok színének jelentése
Sárga rendszám
Korábban vállalkozói üzemeltetésű teherautók, buszok munkarendszáma Ma a taxi engedéllyel rendelkező járműveknek kötelező
Sárga rendszám
30. ábra
Zöld rendszám
Plug-in hibrid és a teljesen elektromos autóknak a rendszáma Birtoklásuk több kedvezményre is feljogosítják a tulajdonost
Zöld rendszám
31. ábra
Jó, ha tudod!
2022. május 1-től érvénybe lép az új típusú forgalmi rendszám kiadása
Oka: a jelenlegi kombinációk hamarosan elfogynak
2022. május utáni forgalmi rendszám formátuma
32. ábra

| Önellenőrző kérdések
1. Az uniós jog mely 4 fő csoportba sorolja a pótkocsikat és a gépjárműveket?
| A kategória
| B kategória
| L kategória
| M kategória
| N kategória
| O kategória
| X kategória
2. Válassza ki a személygépkocsi helyes definícióját!
| Személyszállításra készült gépkocsi, melyben a vezetőüléssel együtt maximum kilenc ülés van.
| Közúton közlekedő szállító, vagy vontató eszköz, továbbá önjáró munkagép vagy vontatott munkagép.
| Leginkább áruszállításra alkalmas, nagy csomagterű, kevés üléssel rendelkező 3,5 tonnát meghaladó jármű.
| Olyan kötött pályás jármű, melynek vezetéséhez jogosítvány szükséges.
3. Az alábbi lehetőségek közül válassza ki a gépkocsik csoportjába tartozó járműveket!
| Trolibusz.
| Autóbusz.
| Tehergépkocsi.
| Motoros bicikli.
| Lassú jármű.
4. Válassza ki melyik uniós jog szerinti fő kategóriára vonatkozik az alábbi állítás! Állítás: Ebbe a kategóriába a mopedek és a motorkerékpárok, a négykerekű terepmotorok (quadok) és más kisebb három- vagy négykerekű járművek tartoznak.
| L kategória
| M kategória
| O kategória
| N kategória
5. Válassza ki melyik uniós jog szerinti fő kategóriára vonatkozik az alábbi állítás! Állítás: Ebbe a kategóriába pótkocsik és félpótkocsik (nyerges vontatók) tartoznak.
| L kategória
| M kategória
| O kategória
| N kategória
6. Az alábbi lehetőségek közül válassza ki mit lát a képen!
| Tehergépkocsi.
| Nyerges vontató.
| Lassú jármű.
| Járműszerelvény.
7. Az alábbi lehetőségek közül válassza ki, hogy a képen látható jármű potenciálisan mely kategóriákba sorolható!
| Segédmotoros kerékpár.
| Lassú jármű.
| Motorkerékpár.
| Gépkocsi.
8. Mely jelzésű rendszámra igazak az alábbi állítások? 1. Próbarendszám, 1 évre váltható ki, kizárólag jogi személyek részére. 2. Indítási naplóval kell vezetni a használatát.
| P-rendszám
| E-rendszám
| Z-rendszám
| OT-renszám
9. Mely jelzésű rendszámra igazak az alábbi állítás? Vámrendszám, EGT-n kívüli országokból való behozatalkor, amíg a származásellenőrzési vizsgálat nem tisztázott.
| P-rendszám
| E-rendszám
| Z-rendszám
| OT-renszám
10. Mely jelzésű rendszámra igazak az alábbi állítások? Kiviteli rendszám, 30 napig érvényes, EGT-n kívüli országokba vitelkor, valamint harmadik országból érkező járművek hazai forgalomba hozásáig.
| P-rendszám
| E-rendszám
| Z-rendszám
| OT-renszám
11. Mely szabályok vonatkoznak a segwayekre és az e-rollekre?
| Ugyanazok, amelyek a gyalogosokra.
| Ugyanazok, amelyek a kerékpárosokra.
| Ugyanazok, amelyek a motorkerékpárokra.
| A Segwayekre és elektromos rollerekre nem vonatkozik egyérelmű, egységesen kiterjedő szabályzat. Ennek megfelelően közigazgatási területtől függően más és más forgalmi szabályok lehetnek érvényesek rájuk.