KURZUS: Járművek

MODUL: Járműdiagnosztika

1. lecke: A járműdiagnosztika alapjai

| Cél: A hallgató ismerje meg a járműdiagnosztika fogalmát, alkalmazási területeit és céljait, valamint elérhető eredményeit.
Követelmények: Ön akkor sajátította el megfelelően a tananyagot, ha képes:
a diagnosztika definícióját megfogalmazni, a diagnosztika alkalmazási területeit felsorolni/bemutatni, felsorolni/meghatározni a diagnosztika területének különböző csoportosítási, rendszerezési lehetőségeit, felsorolni a diagnosztika alkalmazásával elérhető előnyöket
Időszükséglet: A tananyag elsajátításához körülbelül 60 percre lesz szüksége.
Kulcsfogalmak
járműdiagnosztika műszeres állapotvizsgálat megbontás nélküli vizsgálat mérőrendszer információhordozó tribo-diagnosztika vibro-diagnosztika opto-diagnosztika emisszió-diagnosztika
1. A járműdiagnosztika fogalma
A diagnosztika fogalma a görög dyagnosis szóból származik. Megkülönböztető felismerést, valamely hiba elindító okának biztos felismerését jelenti.
A műszaki-, illetve a járműdiagnosztika tehát - a fentiekből kiindulva - műszeres méréstechnikai vizsgálatok összessége, amellyel az adott szerkezet műszaki állapota, annak lényeges megbontása nélkül feltárható.
A járműveket élettartamuk, üzemeltetésük során általában két okból vetjük rendszeresen vagy időszakosan műszeres - ezen belül diagnosztikai módszerekkel végzett - vizsgálat alá. Az egyik, ha a fenntartás (karbantartás és javítás) során válik ez szükségessé, pl. hibakeresés céljából, a másik, ha jogszabály (pl. mérésügyi törvény) írja ezt elő.
2. A járműdiagnosztika alkalmazási területei
Jegyezze meg a diagnosztika alkalmazási területeit!
A járműdiagnosztika, mint eszköz, az alábbi területeken alkalmazható:
A szerkezet műszaki-üzemi állapotának értékelése, azaz helyzetelemzés A jellemzők megengedett határértéken belüli megváltozásának mezőjében történő értékelés A meghibásodáshoz vezető gyorsuló elhasználódási élettartam periódus biztos felismerése A szerkezet műszaki-üzemi jellemzőinek beállítása-beszabályozása
Rajzolja le a jegyzetfüzetbe és jegyezze meg a rendszerjellemzők diagnosztikai értékelésének vázlatát, és a funkcióit!
A rendszerjellemzők diagnosztikai értékelésének vázlatát az alábbi ábra mutatja.
Rendszerjellemzők diagnosztikai értékelése
1. ábra
Funkciói:
Beállítás: egy rögzítendő paraméter beállításának folyamatában a jellemző tényleges értékének azonos idejű ismerete (analóg mérés) Ellenőrzés (követő elemzés): a beállított, vezérelt, szabályozott jellemzők értékeinek ellenőrzése
3. A járműdiagnosztika alkalmazásával elérhető előnyök
Jegyzetelje le a füzetbe a diagnosztika alkalmazásával elérhető előnyöket!
A járműdiagnosztika, mint eszköz, alkalmazása révén többféle előnyt élvezhetünk. Ezek az alábbiak:
A meghibásodás feltárható annak korai, kezdeti szakaszában A meghibásodás kellő biztonsággal felderíthető: helyében, mértékében (előrehaladottságában), okában, okozatában (hatásában). A szerkezeti egység megbontása nélkül végezhető el a vizsgálat. (Nem kell olyan egységet is megbontani a hozzáférés érdekében, amely hibátlan.) Csökkenthető a szubjektív hibák aránya A mérés reprodukálható A mérés dokumentálható A diagnosztika olyan műszaki állapotvizsgálatokat is lehetővé tesz, amelyekre a hagyományos módon nem volt lehetőség Csökken a vizsgálatok időigénye, nő a hatékonysága, a vizsgálatok egy része automatizálható A biztonságosan ismert műszaki állapot alapján garantálható teljesítőképesség növeli a kihasználtságot és a biztonságot Növelhető a javítás, karbantartás hatékonysága, eredményessége, javítható az alkatrész-gazdálkodás Takarékosabb élőmunka gazdálkodás
4. A járműdiagnosztika felosztása
Jegyezze meg a diagnosztika csoportosítását és felosztását!
A diagnosztika területe többféle módon is csoportosítható. Ezek a szempontok az alábbiak:
a mérőrendszer elhelyezése szerint, az információhordozó jellege szerint, az információhordozó fajtája szerint, az információ hozzáférhetősége szerint.
A járműdiagnosztika csoportosítása a mérőrendszer elhelyezése szerint:
Telepített: mérőállások, mérőállomások Mozgó: diagnosztikai mérőjárművek (pl. a közlekedési hatóság mérőautói), mezőgazdasági járművek, katonai célú járművek, Fedélzeti: gépbe, járműbe épített (OBD, EOBD). (OBD - On Board Device) Komplex: az üzemeltető egységekről az adatok jelátvitellel a központi adatfeldolgozó számítógépbe kerülnek (pl. hatósági műszaki vizsgálat adatainak továbbítása a Nemzeti Közlekedési Hatósághoz).
A járműdiagnosztika csoportosítása az információhordozó jellege szerint:
Közvetlen: a diagnosztikai paraméter maga a meghatározó üzemeltetési mutató (fordulatszám, elmozdulás) Közvetett: a diagnosztikai paraméter bármely alkalmasan kiválasztott fizikai mennyiség, amely segítségével a kívánt jellemző egyértelműen meghatározható (jól közelítően)
A járműdiagnosztika csoportosítása az információhordozó fajtája szerint:
Emisszió diagnosztika (gáz-részecske) Opto-diagnosztika Szenzor (érzékelő) diagnosztika Tribo-diagnosztika Vibro- és akusztikai diagnosztika Infra diagnosztika
A járműdiagnosztika csoportosítása az információ hozzáférhetősége szerint:
Csatlakozás a rendszer "határfelületén" Csatlakozás az alrendszer "határfelületén" Csatlakozás a folyamatba Rendszer megbontás Beépített jeladó Információhordozó levétel (pl. tribo-diagnosztika)
A mai gépek nagy része, így a járművek is, rendkívül összetett mechatronikai rendszert alkotnak. Gépészeti egységei és rendszerei irányítottak. Az irányítás azt jelenti, hogy a működés (működtetés) - részben vagy teljesen - programozott; funkcióik vezéreltek vagy szabályozottak, azaz irányítottak. Mechanizmusaik - csak a rendszer egészétől és az alrendszerektől kapott, bemeneti információk feldolgozása után kiadott működtetési - parancsok alapján működnek.
A diagnosztika fontos részévé vált tehát a jármű állapot-felügyeletével való kommunikáció. Az állapotellenőrzés kívülről belülre került, esetenkéntiből folyamatossá vált. A fedélzeti állapot-felügyelet információit maga kínálja fel a karbantartást, javítást végző számára.
Az elektronikus irányítás integrált funkciója önmaga folyamatos (azonos idejű vagy nagy gyakoriságú időszakos) ellenőrzése, állapot-felügyelete. Közismert kifejezéssel fedélzeti (on-board) diagnosztikája.
A lecke áttanulmányozása után, gondolja végig a tanultakat a tevékenységekben foglaltak alapján, majd oldja meg az önellenőrző feladatokat!

| Feladatok
1. Fogalmazza meg, hogy Ön szerint milyen előnyök érhetőek el a járműdiagnosztika alkalmazásával!
2. Információhordozó jellege szerint milyen csoportokra bontható a járműdiagnosztika? Nevezze meg a csoportokat! Néhány szóban jellemezze őket!
Önellenőrző kérdések
1. Az alábbiak közül válassza ki a fedélzeti diagnosztika jellemző tevékenységeit/feladatát!
| A diagnosztikát vizsgáló autó (mérőautó) fedélzetéről végezzük
| A diagnosztikával a "fedélzeti" műszereket ellenőrizzük
| A diagnosztikával a jármű fedélzet működési állapotát ellenőrizzük
| A diagnosztika a fedélzeten felügyeli az elektronikusan irányított rendszerek működését
| A diagnosztika a fedélzeten felügyeli a mechanikusan irányított rendszerek működését
2. Az alábbi felsorolás közül melyik tartozik a járműdiagnosztika információhordozó fajtája szerint csoportosításához?
| Szenzor (érzékelő) diagnosztika
| Tribo-diagnosztika
| Vibro- és akusztikai diagnosztika
| Infra diagnosztika
| Telepített: mérőállások, mérőállomások
| Mozgó: Diagnosztikai mérőjárművek (pl. A közlekedési hatóság mérőautói), mezőgazdasági járművek, katonai célú járművek
| A mérőrendszer elhelyezése szerint
| Az információhordozó jellege szerint
3. Az alábbi felsorolás közül melyik tartozik a járműdiagnosztika a mérőrendszer elhelyezése szerint csoportosításához?
| Szenzor (érzékelő) diagnosztika
| Tribo-diagnosztika
| Vibro- és akusztikai diagnosztika
| Infra diagnosztika
| Telepített: mérőállások, mérőállomások
| Mozgó: Diagnosztikai mérőjárművek (pl. A közlekedési hatóság mérőautói), mezőgazdasági járművek, katonai célú járművek
| A mérőrendszer elhelyezése szerint
| Az információhordozó jellege szerint