KURZUS: Járművek

MODUL: Vasúti és légi járművek

1. lecke: Vasúti járművek és a légiközlekedés

| Cél: A tananyag célja, hogy a hallgató megismerje a vasúti közlekedés alapfogalmait, ismerje a vasúti gépek részegységeit, azok különböző változatait. A hallgató alapvető ismeretet szerezhet a MÁV-Volán Csoport (továbbiakban: MÁV) flottájának a legismertebb típusairól.
A légiközlekedés tananyag részben a hallgató megismerheti a repülőgépekre jellemző alapfogalmakat, a légijárművek fő részeit, valamint azok különböző kialakításait. Továbbiakban ismereteket szerezhet a leggyakrabban alkalmazott hajtóműtípusok bemutatása által.
Követelmények: Ön akkor sajátította el megfelelően a tananyagot, ha képes
csoportosítani a vasúti vontatójárműveket meghajtás típusa, szolgálati jellegük szerint. felsorolni a speciális vasúti járműveket a vasúti járművek szerkezeti elemeit felsorolni (futómű, forgóváz stb.) a kerékfékrendszereket felsorolni, azok működését bemutatni a különböző hajtásmódokat felsorolni, azok jellemzőivel a MÁV leggyakrabban előforduló mozdonyait megnevezni, azokról rövid leírást adni mind villamos, mind dízel üzemben a légijárműveket jellemző fogalmakat bemutatni a repülőgépek fő szerkezeteit (sárkányszerkezet) megnevezni a repülőgépek meghajtásait bemutatni időrendi sorrendben, egy-egy különleges jellemzőit kiemelni a szárnystruktúrájuk szerint a repülőgépeket felismerni, azokra egy példát megnevezni
Időszükséglet: A tananyag feldolgozásához 120 perc szükséges, a tevékenységek és az önellenőrző kérdések megválaszolására, további 60 percet javaslunk fordítani.
1. A vasúti járművek csoportosítása
Vasúti járművek típusai
Vasúti járművek
Vontatójárművek | Vontatott járművek | Speciális járművek
Vontatási energia szerint | Személyszállító | Munkagépek
Alkalmazási cél szerint | Teherszállító | Kétéltű járművek
Berendezés szerint |  |
1. táblázat
Vontatójárművek
Vontatójárművek típusai
Vontatójárművek
Vontatási energia szerint | Alkalmazási cél szerint | Berendezés szerint
Gőzvontatású | Vonali | Mozdony
Belsőégésű motoros | Tolatószolgálati | Motorkocsi
Villamos meghajtású |  | Motorvonat
2. táblázat
Vontatási energia szerint - Gőzvontatású
Szertartályos gőzmozdony
1. ábra
Forrás: https://hu.wikipedia.org/wiki/Szertart%C3%A1lyos_g%C5%91zmozdony
A szertartályos elrendezésű vontatójárműnél a meghajtásul szolgáló szén és víz a vontatón található, nincs szükség szerkocsira ezek szállításához.
Szerkocsis gőzmozdony
2. ábra
Forrás: https://dka.oszk.hu/044100/044112/fusti_12_nagykep.jpg
Jellemzően nagyobb méretű mozdonyok esetében, mivel ezeknek a járműveknek a hatótávolsága nagyobb kell legyen, a fővonali tengelyterhelés lehetőségeit kihasználva a víz, valamint a szén szállítására külön kocsit használtak, ez a szerkocsi.
Vontatási energia szerint - Belsőégésű motoros
Diesel-hidraulikus mozdony
3. ábra
Forrás: https://iho.hu/hirek/ismet-dolgozik-a-317-es-remot-csorgo-190520
Hidrodinamikus erőátvitelű járműveknél az energiaátvitel áramló folyadék útján történik. A hajtómotorral forgatott szivattyú által felgyorsított folyadék kinetikus energiája egy turbinán adódik át, melynek tengelyéről vehető le a hajtott tengelyek meghajtásához szükséges forgatónyomaték. A tisztán hidraulikus erőátvitel hátránya, hogy - bár a motor névleges teljesítménye a teljes sebességtartományon kihasználható - a nyomatékmódosító hatásfoka csak egy sebességértéken optimális. Az optimumtól bármely irányban eltérve az átviteli hatásfok jelentősen romlik. A hidrodinamikus erőátvitel e hátrányának kiküszöbölésére általában több nyomatékmódosítót építenek a mozdonyba (indítómódosító, menetmódosító). A MÁV ezeket jellemzően nem villamosított, mellékvonali üzemben használja, típustól függően 100-120km/h maximális sebességre képesek.
Gázturbinás-elektromos mozdony
4. ábra
Forrás: https://techstory.blog.hu/2014/07/16/vaskereku_eromuvek_ii_gazturbinas_mozdonyok_es_motorvonatok_4_resz
A mozdony mozgatásához gázturbina segítségével állítunk elő villamos áramot. A megtermelt villamos áramot pedig a villanymotorok alakítják át mechanikus munkává.
Vontatási energia szerint - Villamos vontatású
Váltakozó áramú
5. ábra
Forrás: http://www.regionalbahn.hu/2015/01/V43-szintervek.html
Európa szerte jellemzően a 15/25kV 50Hz AC hálózati szabványt alkalmazzák, mely egy egyfázisú, váltakozó feszültségű hálózat. Ezen feszültség előnye az egyenfeszültségű rendszerrel szemben, hogy jobb az energiaátviteli hatékonysága. A 25kV-os rendszer a leghatékonyabb megoldás, mert közvetlenül vételezhető az országos energiahálózatból. Az országos pályahálózaton jelenleg az alkalmazható legnagyobb sebesség 160 km/h.
Egyenfeszültségű mozdony
6. ábra
Forrás: https://hu.m.wikipedia.org/wiki/F%C3%A1jl:Csepeli_H%C3%89V,_Tigris_LVII.JPG
Ezek jellemzően a kelet-európai országokban, illetve a városi vasutak által használt rendszerek. Előnye, hogy kevésbé terheli az felsővezeték hálózatot, a jármű itt nem "viszi magával" az áramátalakítót.
Léteznek több feszültség típuson és nagyságon is üzemelni képes mozdonyok is, ezeket főleg olyan vállalkozó vasúttársaságok használják, akiknek több, szomszédos országban is van érdekeltsége.
Alkalmazási cél szerint - Vonali és tolató vontatójárművek
Vonali alkalmazásúvontatójármű - 470 sorozat
7. ábra
Forrás: https://hu.wikipedia.org/wiki/M%C3%81V_470_sorozat
Ezeket nyílt pályán való használatra tervezték, magas sebességre, valamint tartós üzemre. Ezek vontathatnak személy, vagy teherkocsikat, esetleg mérőberendezéseket. A járművezető nem gyakran vált a mozdonnyal irányt, a pályát előre kell megfigyelje.
Tolatószolgálati alkalmazású - 460 sorozat
8. ábra
Forrás: https://hu.wikipedia.org/wiki/M%C3%81V_V46_sorozat
Ezek alkalmazása jellemzően rendezőpályaudvarokon, pályaudvarokon szokás, kis sebességre, nagy indítónyomatékra képesek. A gyakori irányváltások miatt az egy vezetőállású tolatógépekből a mozdonyvezető minkét irányba egyformán jól kilát.
Berendezés szerint - Mozdony
Mozdony
9. ábra
Forrás: https://commons.wikimedia.org/wiki/File:Kiskunf%C3%A9legyh%C3%A1za_H-M%C3%81VTR_M47_230_%28478_230%29_2012-12-20.JPG
Saját erőgéppel/meghajtással szerelt vontatójármű, mely utasok vagy teher szállítására közvetlenül nem alkalmas.
Berendezés szerint - Motorkocsi
Motorkocsi
10. ábra
Forrás: https://hu.wikipedia.org/wiki/Bzmot
Olyan vasúti vontatójármű, amely saját meghajtással rendelkezik, és közvetlenül képes utas vagy teher szállítására. Jellemzően költséghatékony megoldás a kis szállítási igényű vonalokon.
Berendezés szerint - Motorvonatok
Modern nagy sebességű átjárható motorvonat - 815 típus
11. ábra
Forrás: https://www.mavcsoport.hu/mav-csoport/ujabb-kiss-motorvonatok-allnak-forgalomba-februar-1-jevel
Ebben az esetben a szerelvény egy bonthatatlan egységet képez. Motorkocsikból és motor mellékkocsikból is képezhető motorvonati szerelvény.
Motorkocsi - 81.717.6k típus
12. ábra
Forrás: http://www.logsped.hu/igy_teljesitenek_2016_m3_metro_felujitott_kocsijai.htm
Jellemzően a metrók vannak ilyen elrendezésben. Itt több motorkocsi van összekapcsolva, vagyis mindegyik rendelkezik önálló meghajtással, de vezetőfülkével nem. Az első ún. vezérkocsiban helyet foglaló járművezető távvezérléssel vezérli a mögé sorolt többi motorkocsit.
GYSEV 435 sorozat - elővárosi motorvonat
13. ábra
Az ingavonati közlekedés lényege, hogy a vontatójárművel nem kell minden esetben körüljárni és a vonat elején helyet foglalni. A vontatójármű vezérlésére alkalmasan kialakított ún. vezérlőkocsikból, a hátul üzemelő vontatójármű vezérelhető
Vontatott járművek
Személykocsik
Mellékvonali motor mellék kocsi poggyásztérrel - BDzx típus
14. ábra
Forrás: https://hu.wikipedia.org/wiki/Bzmot
Ezek a személykocsik a már korábban említett motorkocsik mellékkocsijai (Bzmot). Ezt a típust ellátták egy külön poggyásztérrel is. Ezeket a kocsikat kis forgalmú, mellékvonali üzemben használják csak. Ezek maximum 80 km/h-val közlekedhetnek, és kevés kényelmi funkcióval rendelkeznek. Egyre többet felszerelnek leszállás jelző készülékkel is.
Személyvonati kocsi
15. ábra
Forrás: https://hu.wikipedia.org/wiki/Bhv
Ezt a személyvonati kocsikat termes elrendezéssel készítették, belföldi utazásra használják őket. Altípustól függően 100-120km/h maximális sebességre készítették őket. A MÁV kínálatában jellemzően a személyvonati járatokon találkozhatunk velük. Kialakításukból adódóan vezérlőkocsi használatával lehetséges belőlük az ingavonati szerelvény képzése.
3. generációs InterCity kocsi
16. ábra
Forrás: https://kaposvarmost.hu/hirek/orszagos-hirek/2017/10/19/az-unnepi-utasforgalomhoz-igazodva-valtozik-a-vasuti-menetrend.html
Régebbi, különböző sorozatú kocsik felújításából készítette el a MÁV az InterCity kocsiparkot. Eleinte légjavítós kivitelben, alacsony komfortfokozattal készültek, de később megkezdődött több kivitelben, tisztán magyar gyártású új kocsik gyártása, amelyek már 240 km/h sebességre vannak tervezve. A nemzetközi hálókocsis vonatok felszereltségéhez igazították, légkondicionáló, Wi-Fi minden kocsiban van, készül termes és fülkés kialakítással is. Változatai között szerepel a háló, a fekvőhelyes, és a bisztrókocsi is emelt szintű 1.o. fülkével. Távvezérelhető ajtóműködtetésű, amely az európai TB0 szabványnak megfelel. A kocsicsalád tervezésekor a kerékpárosokra is gondoltak, és a családosokra. A kerékpárszállító kocsikban külön paravánnal ellátott ún. családi ülőhelyek is kialakításra kerültek. A kocsicsalád vezérlőkocsijának fejlesztése folyamatban van.
IC+ személykocsi
17. ábra
Forrás: https://infostart.hu/belfold/2021/09/23/bemutattak-a-mav-sajat-fejlesztesu-ic-elso-osztalyu-kocsijat
Ez a MÁV által gyártott, saját fejlesztésű kocsicsalád, mellyel munkahelyeket tudtak létesíteni, valamint jelentősen tudták növelni az utaskomfortot. Első, másod, valamint prémium elsőosztály is elérhető a kocsikban.
Nagysebességű személykocsi (Frecciarossa, Olaszország)
18. ábra
Forrás: https://vonattal-termeszetesen.blog.hu/2022/12/01/europa_leggyorsabb_vonata_a_frecciarossa
Jellemzően a 250km/h feletti utazósebességre képes vonatokat nevezzük nagysebességű vonatoknak. Ezek általában dedikált pályán közlekednek, speciális kocsikkal, mozdonyokkal, leggyakrabban motorvonatként. A nagy sebességű közlekedéshez elérhető a billenő kocsiszekrényes felépítmény is, mely ívekben aktívan, vagy passzívan billenti a kocsiszerkényt, ezzel 20-30%-kal növelhető a sebesség. Jelenleg Franciaországban van a legfejlettebb hálózat, itt több vonalon is 300 km/h feletti sebesség is engedélyezett.
Teherkocsik
4 tg. Nyitott merev oldalfalú teherkocsi - Eaos sorozat
19. ábra
Forrás: https://rch.railcargo.com/hu/szolgaltatasaink/teherkocsi/berbeadas-es-ertekesites/teherkocsitipusok/nyitott-teherkocsik
Ezekből létezik alacsony és magas oldalfalú változat. Ömlesztett áruk szállítására használják, például ásványkincsek, fémhulladék, faipari nyersanyag szállítható velük.
2.tg. zárt - Ggs sorozat
20. ábra
Forrás: http://www.fuvarozas-szallitmanyozas.com/szallitas/vasuti+kontener+tipus
Oldalsó ajtón keresztül rakodható. Jellemzően egységcsomagolt (raklapos) termékek szállítására használják.
Gabonaszállító
21. ábra
Forrás: https://cargolakk.com/hu/teherjarmuvekre
Ezek nyitható tetővel, valamint a vagon alján önürítővel ellátható kocsik. Ezekkel jellemzően ömlesztett árut, terményeket szállítanak, melyet a célállomáson, a sínek alatt kialakított lerakóaknába tudják a rakományt engedni.
Nyitott felhajtható rakoncákkal
22. ábra
Forrás: https://www.railcargo.com/hu/szolgaltatasaink/kocsirakomany-logisztika/equipment/teherkocsi/porekocsi
Ezek nem rendelkeznek semmilyen felépítménnyel. Terjedelmes gépek, csomagok, konténerek szállíthatóak velük, esetenként gépjárművek is.
Speciális járművek
Kétéltű gépjármű- MÁV-START balesetelhárító gépkocsi
23. ábra
Forrás: https://www.zagro-group.com/en/produkte/not-und-rettungsfahrzeuge/fire-fighting-vehicles
Ezek a gépjárművek közúti és vasúti közlekedésre is alkalmasok. Szilárd burkolaton a gumikerekeken gurul, majd a megfelelően kialakított felállókban képes a vasútra felállni. Ekkor a hidraulikusan leengedhető, reteszelhető vasúti kerékpárokat leengedve gurul, mely a pályán haladást segíti, ezen kívül a gumikereket súrlódásán keresztül végzi a mozgást, valamint ezek is vesznek fel terhelést. Ezek a gépjárművek speciális munkafolyamatokra készültek, mint növényzet karbantartás, sínek csiszolása, felsővezetékek karbantartása, mentési feladatok ellátása. Multifunkciós eszközként alkalmazásuk költséghatékonyabb, mint célgépek beszerzése.
Felépítmény mérőkocsi
24. ábra
Forrás: http://www.mavkfv.hu/index.php?f=vaganydiagnosztika_fmk004
Ezen mérőkocsi használatával vágánygeometriai méréseket, valamint járműdinamikai méréseket és űrszelvényméréseket lehet végezni. A kocsi aljára szerelt lézeres mérőeszközök tudják mérni a vágány geometriai adottságait, például nyomtáv, süppedés, síktorzulás, görbület. Ezekből grafikonokat is létre tud hozni, ezek szolgáltatják a pálya minősítéséhez szükséges adatokat. A járműdinamikai méréseket 24 darab gyorsulásmérő végzi, melyekkel a pálya hibáinak a hatását tudják vizsgálni az utaskomfortra, valamint a szerelvény menetdinamikájára. Az űrszelvényméréssel pedig azt vizsgálják, van-e valami akadály a vonat útjában, valamint a túlméretes szerelvények átbocsáthatósági vizsgálatához szükséges.
"TVG" teher-vágánygépkocsi
25. ábra
Forrás: https://www.vsz.hu/hirek/gazdasagi-tarsasagok/tovabbra-is-lenduletben-a-mav-fkg-kft-nel/
Ezek a gépkocsik építési és karbantartási feladatok ellátására alkalmasak. Akár 5 pótkocsit is húzhat, maximum 25 km/h sebességgel. Dízelüzemű meghajtással rendelkeznek.
Felsővezeték szerelő jármű - UDJ sorozat
26. ábra
Forrás: https://vasuttortenet.eoldal.hu/fenykepek/uzemi-celu-jarmuvek/
Ezek lehetnek kétéltű, vagy csak vasúti járművek. A felsővezeték építése, valamint karbantartása során alkalmazott jármű.
Pályaépítő géplánc
27. ábra
Forrás: https://www.plasseramerican.com/en/machines-systems/track-renewal-laying-smd-80.html
Ezek a közel 200 méteres, automata pályaépítő gépsorok akár korábbi sínek elbontását is el tudják végezni. A géplánc részben lánctalpas meghajtású, részben sínen gördülő. Az első lépesként megfelelően lerakja a töltésre az új aljakat, megfelelő távolságban, majd erre a sínek, váltók lefektetését is elvégzi. Nagy előnye, hogy mindezt egy munkafolyamatként, folyamatosan tudja végezni. Képes a 120 méteres hosszúsínek fektetésére is, valamint a kanyaroknak a megfelelő rézsűzésére.
2. Járműszerkezeti alapok
Futómű
A futómű valójában szorosabb értelemben véve a kerékpár. Speciális vasutak esetében (pl. fogaskerekű vasút) ide értjük a jármű kapaszkodó fogaskerekét is.
Feladata, hogy vezesse a járművet, annak előre hajtását lehetővé tegye, gördülőszerkezetként tegye lehetővé a jármű csúszásmentes gördülését, valamint tartószerkezetként adja át a jármű súlyát a pályának.
A tengelyeket tekintve erőátvitel szempontjából megkülönböztetünk:
Hajtott és fékezett - a kerékpáron mind a vonó, mind a fékezőerők átvitelére alkalmas szerkezet van Fékezett - a kerékpáron csak a fékerők átvitelére alkalmas szerkezet van Szabadon futó - a kerékpár csak alátámasztó szerepet tölt be Különleges tengelyeket - a kerekek csapágyazottan vannak szerelve a tengelyre, az erőátvitelt mind vonó, mind fékező erők tekintetében a fogaskerék végzi.
A kerékpárokat tekintve nyomtávolság szempontjából megkülönböztetünk:
Normál nyomtáv (1435 mm) Széles nyomtáv, ami ennél nagyobb Keskeny nyomtáv, ami ennél kisebb.
Ugyancsak megkülönböztethetőek, szerkezeti kialakítás szerint:
Monoblokk kerék Abroncsos kerék
Csapágyazás szerint:
Külső Belső csapágyazású kerékpárokat
Kerékpárok szerkezeti kialakítása
Monoblokk kerék: Itt az abroncs, a keréktárcsa, valamint az agy egy anyagból készült, kéregöntési eljárással. Az agy zsugorkötéssel van a tengelyre szerelje. Hátránya, hogy felújítás során a tengelyről le kell préselni az agyat, majd az ismét vissza kell préselni. Ezt hidegen, hozzávetőlegesen 800-1000kN erővel végzik.
Monoblokk kerék
28. ábra
Forrás: https://www.studydrive.net/de/flashcards/aufbau-und-struktur-von-schienenfahrzeuge-v-i-radsatze/30950
Abroncsos kerék: Itt az abroncs külön cserélhető, melyet zsugorkötéssel, nagyjából 200 °C hőkülönbséggel teszik meg, valamint a kerék belső oldalán egy biztosítógyűrűvel látnak el, az esetleges lazulás ellen.
Abroncsos kerék
29. ábra
Hordmű
A hordmű általánosságban véve a futómű és az alváz/főkeret/szekrényváz közötti szerkezetek összessége. Ezen szerkezetek feladata, hogy a jármű terhelését közvetítse a futóműre, vezesse hossz és keresztirányban a kerékpárt, illetve valósítsa meg a rugózást, felfüggesztést és a lengéscsillapítást.
Vasúti hordmű
30. ábra
Forrás: Dr. Zvikli Sándor: Kötöttpályás járművek
Vasúti kerékpár
31. ábra
Forrás: https://hu.wikipedia.org/wiki/Di%C3%B3sgy%C5%91ri_G%C3%A9pgy%C3%A1r
Forgóváz
A forgóváz egy speciális hordmű elem, amely egy vagy több tengelyt foglal magába. Kialakítása szerint a tengelyekhez hasonlóan lehet hajtott és fékezett, csak fékezett, szabadon futó, illetve különleges kialakítású. Előfordulhat egy forgóvázon belül hajtott és fékezett, illetve szabadon futó tengely is.
A rajtuk elhelyezett szerkezetek a felhasználás módja és a járműszekrény típusa szerint változhat (mozdony, motorkocsi, teherkocsi, mérőkocsi).
Fékezett forgóváz (személykocsi)
32. ábra
Forrás: http://mce.atw.hu/forgovaz_ea.html
Hajtott forgóváz (mozdony vagy motorkocsi)
33. ábra
Forrás: https://inventkft.hu/szechenyi-2020-palyazat/
Y25 típusú teherkocsi forgóváz. fékezett
34. ábra
Forrás: http://innorail.hu/a-teherkocsi-forgovazak-multja-es-jovoje/#prettyPhoto/9/
Fogaskerekű vasúti kapaszkodó tengely- Abt rendszer
35. ábra
Forrás: https://hu.wikipedia.org/wiki/Fogaskerek%C5%B1_vas%C3%BAt
Fogaskerekű vasúti vegyes forgóváz
36. ábra
Alváz/szekrényváz/főkeret
A jármű kiépítésétől függően megkülönböztetünk:
Alvázat, főleg teherkocsik, illetve régebbi kiépítésű személykocsik esetében. Erre építik fel a kocsiszekrényt, de a szerkezet alátámasztását maga az alváz adja (pl favázas, pőre, illetve könnyű felépítményű személykocsik) - vontatott járműveknél. Szekrényvázat: motorkocsik, merev felépítményű teherkocsik, személykocsik. Főkeretet: Mozdonyoknál a főkeret képezi azt a szerkezeti elemet, amelyre "felépítik" a mozdonyt.
Alvázas teherkocsi
37. ábra
Forrás: http://innorail.hu/a-teherkocsi-forgovazak-multja-es-jovoje/
Személykocsi szekrényváz
38. ábra
Forrás: https://vz-intercom.com/%D0%BF%D1%80%D0%BE%D0%B5%D0%BA%D1%82-%D1%81%D0%BE%D0%BA%D0%BE%D0%BB/
Mozdony főkeret (erőforrással)
39. ábra
Vonó és ütköző készülékek
A vasúti járművek ütköző-, és vonókészülékei két külön álló vasúti jármű üzembiztos összekapcsolására alkalmasak, hogy azokból szerelvényt lehessen képezni. Egyéb kapcsolókészülékek pneumatikus, illetve elektromos csatolást is lehetővé tesznek.
Az ütköző és vonókészülékek feladatai:
A jármű hossztengelyével párhuzamosan terhelő erők felvétele (húzó-vonóerők) Két jármű ütközésekor az ütközés csillapítása beépített energiaemésztő szerkezettel A járművek között oldható mechanikus csatlás létesítése, amely húzásra önmagában, nyomásra/tolásra önállóan, vagy az ütköző berendezés közvetítésével képes Pneumatikus kapcsolat (ok) létrehozására Elektromos kapcsolat (ok) létrehozására
Az ütköző és vonókészülékeknek számos kivitele használatos. Működés szempontjából megkülönböztetünk:
Üzemszerűen oldható és csatolható Csak szakműhelyben oldható és csatolható
Továbbá:
Nem önműködő Félig önműködő Önműködő
Valamint:
Távvezérelt Nem távvezérelhető csatlásokat.
Csak szakműhelyben oldható ún. állandó csatlás
40. ábra
"Klasszikus" UIC szabványú csavarkapocs
41. ábra
Forrás: https://interfracht.cz/mobil-muhely/?lang=hu
Önműködő ütköző-vonófej (Scharfenberg)
42. ábra
Forrás: http://www.vonatka.hu/images/dizelek/motorok/scharfenberg2.jpg
Csavarkapocs ütközőkészülékkel
43. ábra
Forrás: https://cimlap.blog.hu/posztok/vonattal-termeszetesen/2022/10/22/digital_automatic_coupling_az_europai_egyseges_es_digitalis_vasuti_kapcsolokeszulek
3. Hazánkban alkalmazott legismertebb mozdonytípusok
A következő szekcióban bemutatásra kerülnek a hazai vasúti forgalomban gyakran közlekedő mozdonyok.
Villamos vontatású
Ganz-Mávag V43 sorozat
Budapesten készült több száz példányban 1963 és 1982 között. Megengedett legnagyobb sebessége eredetileg 130 km/h, később ezt 120 km/h-ra módosították. Teher és személyforgalomban egyaránt használják. Eredetileg német licensz megvásárlását követően kezdték gyártani
Áramneme: 25kV 50Hz AC
Maximálisan leadható teljesítmény: 3000 LE
V43 mozdony (Szili)
44. ábra
Forrás: http://www.vonatka.hu/v43_1126.htm
Ganz-Mávag V63 sorozat
Az 1973-1988 között készülő mozdonyokat a MÁV a nehezebb tehervonatok és nehéz személyvonatok miatt rendelte meg. Gyártásakor Európa egyik legkorszerűbb mozdonya volt, 56 db került a MÁV flottájába, máig üzemelnek. Méretéhez viszonyítottan teljesítménye már messze alulmarad a jelenlegi modern járműveknek.
Egyenként közel 5000 lóerős teljesítménnyel rendelkeznek. Pályasebességük 120 km/h, néhány darabot átalakítottak 160 km/h sebességűre is.
1990-ben a MÁV pályasebességrekordot ért vele el, amely során közel 200 kilométeres óránkénti sebességet ért el vele.
V63 "GIGANT" mozdony
45. ábra
Forrás: http://www.vonatka.hu/
Siemens EuroSprinter "Taurus"
A MÁV-nak 1998-ra lehetősége lett a Budapest-Bécs vonalon 160 km/h-s vonat továbbításra, azonban a vállalatnak nem volt ilyen mozdonya, ezért szükségessé vált az új mozdonyok beszerzése. A MÁV és GYSEV 10+5 darab új mozdonyra írt ki tendert, ahol a Siemens új ES64U2 típus nyerte el a beszerzést, amely a magyar mozdonysorozatok között, a 470 sorozatjelet kapta.
Kétáramnemű, valamint 230 km/h a maximális engedélyezett sebessége. A fent említett mozdonyokhoz képest, ennek a járműnek már háromfázisú aszinkron hajtásrendszere van.
InterCity és EuroCity vonalakon lehet velük a leggyakrabban találkozni.
Siemens Taurus a Keleti Pályaudvaron
46. ábra
Forrás: https://hu.wikipedia.org/wiki/M%C3%81V_470_sorozat
Bombardier Traxx
2011-ben szállított le a MÁV részére 25 db többáramnemű mozdonyt. Engedélyezett legnagyobb sebessége itthon 160 km/h. A 480 sorozatjelet kapta.
Névleges teljesítménye közel 8000 lóerő.
Bombardier Traxx a MÁV színeiben
47. ábra
Forrás: https://indafoto.hu/nemcsik_zoltan/image/25819393-d58b0902
Stadler FLIRT motorvonat
A rendkívül népszerű csuklós villamos motorkocsi a MÁV flottából sem hiányozhat. Az első példányok 2006-ban érkeztek meg. 2010-ig 60 ilyen szerelvény állt forgalomba. 2014 és 2015 között újabb 42 db érkezett a MÁV szolgálatába. A jármű darabára 2016-ban 2,1 milliárd forint volt. Neve német mozaikszó: Flinker Leichter Innovative Regional Triebzug.
Engedélyezett legnagyobb sebességük 160 km/h. Leggyakrabban sebesvonatként, InterRegio járatként, valamint személyvonati fordában találkozni vele.
Stadler FLIRT motorvonat 415 sorozat
48. ábra
Forrás: https://www.ujbuda.hu/ujbuda/megerkezett-az-elso-ket-uj-flirt-motorvonat
Diesel vontatás
Ganz-Mávag M62 sorozat
Dízel-villamos mozdony, amely a Luhanszki Mozdonygyárban készült 1965 és 1974 között. Elsősorban tehervonatok továbbítására szerezték be, azonban néha még személyvonat továbbításban is alkalmazzák főként a villamosítatlan északi Balaton parton. Vonatfűtő generátor híján átmenő villamos fővezetékű kocsikat nem tud táplálni, erre a célra fűtőkocsikat kellett mellé besorozni.
2000-ben remotorizálták, azaz hatékonyabb és halkabb Caterpillar motorokat építettek be.
Legnagyobb megengedett sebessége 100 km/h.
M62 dízel-elektromos mozdony
49. ábra
Forrás: https://indafoto.hu/vonatguru/image/21313939-42844a69/user
Bzmot, vagy MÁV 117 sorozat
Az első motorkocsik 1977-ben érkeztek a MÁV flottájába. Hamar motorgondokkal küzdöttek, ezért 1980-as években a motorcsere mellett döntöttek. A kezdetben alkalmazott TATRA motorok sorozatos hidrotőke hibái miatt, Rába D2156 motorokkal egészítették ki a Praga 2M70 típusú nyomatékváltót. Az első remotorizálás során Rába-MAN, később az Ikarusokban is használt Rába D10-es erőforrásokat kapták meg. 2000-ben újra MAN erőforrásokat kaptak. Folyamatos volt a kísérletezés a Praga 2M70 nyomatékváltók ZF, illetve Voith gyártmányúakra cserélésére.
Főként mellékvonali közlekedésben fordulnak elő, néhány alkalmasan átalakítva, emelt szintű szolgáltatást is nyújtott. (InterPici)
Legnagyobb megengedett sebességük 80 km/h.
Bzmot (117H) motorkocsi
50. ábra
Forrás: https://hu.wikipedia.org/wiki/A_Bzmot_motorvonatok_ideiglenes_kivon%C3%A1sa
Siemens Desiro motorkocsik
A MÁV motorkocsiparkjának az életkora a 2000-es évek elejére elérte a 35 évet. 2002-ben megrendeltek 13 db Siemens Desiro motorkocsit. A Desiro kipróbált típusnak számított, ezért 2005-ben újabb 10 db állt forgalomba a típusból. A görög államvasutak 2009-ben további 8 darabot értékesített a MÁV részére.
Legnagyobb megengedett sebessége 120 km/h.
Siemens Desiro motorkocsi
51. ábra
Forrás: http://www.toroktrade.hu/vonatradiok
4. Vasúti járművek főgépcsoport bemutatása
A főgépcsoport alatt, a jármű energiaforrásától, a tengelyhajtóműig terjedően, a teljes hajtási láncot értjük.
A vasúti járművekbe az alábbi erőforrások kerülhetnek beépítésre:
Gőzgép Belső égésű motor (Diesel, nyersolaj, vagy gázturbinás) Elektromos (saját energia tárolós, vagy hozzávezetett energia útján működő)
Gőzgép alapú energiaforrás
A gőzgép esetében, a jármű nagy részét a gőzfejlesztő gépezet, azaz a kazán foglalja el. Ennek elsődleges feladata, hogy a jármű mozgatásához, és segédüzemi ellátásához szükséges nagy nyomású forró gőzt előállítsa, a kazánban elégetett tüzelőanyag által nyert hő és a vételezett víz segítségével. A gőzmozdony alapelve, hogy hőtani energiából mechanikai energiát képes nyerni, ezáltal forgatónyomatékot és mechanikai munkát.
Belső égésű motor, mint vasúti jármű erőforrás
52. ábra
Forrás: Vasút&Modell Archívum
Mozdony részei
53. ábra
Forrás: https://trz.com.ua/modernization-ua/
M61 sorozatú mozdony géptere szerelés közben
54. ábra
Forrás: https://www.origo.hu/auto/20180126-vezerallas-nohab-m61-010-mozdony-bemutato.html
Erőátviteli szerkezetek
Mechanikus
Dízel-mechanikus hajtás esetén:
Dízelmotor (1) Tengelykapcsoló (2) Irányváltó (4) Fokozatváltó (3) Osztómű (5) Tengelyhajtómű (6) Csuklós tengelyek (8) Nyomatéktámok (7)
A diesel-mechanikus hajtás nagyban hasonlít a közúti járművek meghajtásához. Itt a dieselmotor egy tengelykapcsolón keresztül meghajtja a sebességváltót, amely a nyomatékot továbbadja az osztómű, valamint a tengelyhajtómű felé. Itt a teljes hajtás mechanikai kapcsolatot alkot, tehát csuklós tengelyek viszik át a nyomatékot.
Diesel-mechanikus hajtás sematikus rajza
55. ábra
Hidraulikus I. (hidrosztatikus)
Dízel-hidrosztatikus hajtás esetén
Dízelmotor Hidraulika szivattyú Magasnyomású csővezetékek Hidraulikus irányváltó Hidromotor Tengelyhajtómű (vek) Csuklós (kardán) tengelyek Nyomatéktámok
A diesel-hidrosztatikus rendszerben a diesel motor, valamint a hajtóművek között hidraulikus kapcsolat van, vagyis a motoron egy hidraulika szivattyú állítja elő a magasnyomású folyadékot, majd a hajtáslánc következő eleme egy hidromotor, melyből a nyomaték már mechanikus úton megy tovább.
Diesel-hidrosztatikus rendszer sematikus rajza
56. ábra
Forrás: https://fr.harsle.com/Introduction-du-syst%C3%A8me-de-transmission-hydraulique-id40359657.html
Hidraulikus II. (hidrodinamikus), azaz diesel-hidraulikus rendszer
Részei:
Motor Hidraulika szivattyú (Pumpe) Turbina (Turbine) Osztómű (Arbeitsmaschine) Tengelyhajtómű Csuklós (kardán) tengelyek Nyomatéktámok
A hidrodinamikus rendszerben nem a folyadék nyomása mellett a ki és belépő sebességek is befolyásolják a teljesítményt. Ezeket nyomatékváltónak is nevezzük. Ennek a hatásfoka jobb, mint a hidrosztatikus hajtásé nagyobb fordulatszám mellett. A turbinakerék meghajtja a hajtóművet, innentől mechanikus úton folytatódik a nyomatékátvitel
Diesel-hidraulikus rendszer magyarázó ábrája
57. ábra
Forrás: https://sinarsuryalestarigroup.com/Blog/detail/fottinger-principle
Diesel-elektromos
Részei:
Dízelmotor Generátor (váltakozó áram) Transzformátor Egyenirányító Vontatási inverter Elektromos motorok a tengelyhajtóműveken Csuklós (kardán) tengelyek Nyomatéktámok
A klasszikus villamos mozdonytól annyiban különbözik, hogy az elektromos áramot a dízelmotor által hajtott generátor állítja elő, innentől a hajtáslánc szinte azonos a villamos mozdonyokéval.
Diesel-elektromos rendszer részei
58. ábra
Segédüzemi berendezések
Segédüzemi berendezéseknek nevezzük azokat a berendezéseket, amelyek nem a vonóerő átvitelben vesznek részt, de meglétük és működésük szükséges a jármű üzemszerű működéséhez.
Ezek:
Hűtőrendszer Tüzelőanyag ellátó rendszer Hűtőventilátor hajtás Légtermelés Segédüzemi generátorok Visszajelző műszerek és jeladók Adatrögzítő berendezések Indítóberendezés Klimatizálás Világítás Egyéb kényelmi berendezések
Meghajtás
Meghajtó rendszer részei
59. ábra
1-meghajtás, 2- segédüzemi elosztómű, 3-segédüzemi főkardán, 4-légsűrítő, 5- kardán 6-vízhűtő, 7-ventilátor hajtás, 8-gerjesztőgenerátor kardán, 9-gerjesztőgenerátor, 10-segédüzemi generátor kardán,11-segédüzemi generátor, 12-szellőző meghajtó kardán, 13-szellőző, 14-szellőzőventilátor,15-főgenerátor
5. Vasúti fékezés
Egy több tíz, esetenként több száz tonnás vasúti szerelvény megállítása, sebességének a csökkentése komoly feladat. Ahogy a vasúti berkekben mondják, fékből sosem elég egy vasúti szerelvényen. Egyes tehervonatoknak a fékútja a teljes megállásig akár kilométer hosszúságú is lehet.
Elsődlegesen a vasúti fékberendezések az alábbi célokat szolgálják:
a jármű megállítása a jármű állva tartása sebességcsökkentés sebességtartó fékezés
Fékezéskor, a járműre fékezőerő hat, amely általában a fékszerkezeti elem és a sín (sínfékek) vagy a vasúti kerék és a sín között ébred.
Léteznek ún. légellenállásos fékek, de ezek nem terjedtek el széles körben.
A fékezés során, a mechanikai energiát alakítjuk át hőenergiává vagy azt a lehetőségekhez képest rekuperáljuk (visszatáplálással felhasználjuk)
Léteznek még egyéb a jármű lassítását, illetve megállítását segítő szerkezetek:
Vágányfék (gurítódombok) Energiaemésztő szerkezetek vágányvég záró elemek esetében
A vasúti fékberendezések felosztása - a fékerő kialakulása szerint
60. ábra
A fékberendezések felosztása a működtető erő szerint
61. ábra
Tuskós fékrendszer
62. ábra
Forrás: https://sl.wikipedia.org/wiki/Kolo
Leggyakrabban tehervonatoknál alkalmazzák ezt a féktípust, azonban gyors és személyvonati forgalomban is előfordul a használata. Fékhatékonysága alacsony, üzem közben ráz, de könnyen és olcsón szervizelhető féktípus.
Egyszerű sínfék
A súrlódóhatás a sín futófelülete és a fékberendezés között jön létre. Az alkalmazott leszorítóerő hatására indukálódik a súrlódás, ezáltal megkezdődik a fékezés. Használata leginkább a városi közlekedésű villamosoknál elterjedt. Gyorsan és hatékonyan állítható meg vele a szerelvény, ha egyszerre alkalmazzák valamilyen más fékberendezéssel egyidejűleg. A Stadler FLIRT motorvonatokon is megtalálható ez a fékrendszer.
Egyszerű sínfékes forgóváz
63. ábra
Forrás: https://villamosok.hu/nza/combino/
Egyszerű sínfék működési elve
64. ábra
Örvényáramú sínfék
Klasszikusan a teherjárműveknél is tartós fékként alkalmazott örvényáramú fék (retarder) a vasúti közlekedésben is közkedvelt. Működési elve megegyezik a már ismert retarderekével. Leginkább villamos mozdonyokon alkalmazzák, de nagyon drága ez a fajta fékberendezés és sérülékeny is.
Őrvényáramú sínfékes szerkezet
65. ábra
Forrás: https://engineering.stackexchange.com/questions/47873/what-is-the-reason-behind-the-alternating-polarities-in-an-electromagnetic-rail
Tárcsafék
Mint a személyautók esetében, itt is előszeretettel alkalmazzák a tárcsaféket a szerelvény megállítására. Féktárcsa lehet tengelyre szerelt vagy kerékbe integrált. InterCity kocsikban inkább az előbbi, míg a vontató mozdonyok esetében az utóbbi terjedt el. Alkalmazásuk drága, azonban hatékony fékezést tesz lehetővé, a tuskós fékhez képest sokkal kevesebb zaj mellett. A képen a Siement Vectron hűtött kerékbe integrált tárcsafékje látható.
Tárcsafékes vasúti kerék
66. ábra
Forrás: https://www.youtube.com/watch?v=Cjw4Bzt1SOw
Tárcsafékes szerkezet felépítése
67. ábra
Forrás: http://www.regionalbahn.hu/2014/07/vasuti-fekezes-53.html
Elektrodinamikus fékek
Az elektrodinamikus vasúti fékszerkezetekről, az alábbiak mondhatók el:
Az elektromos áram jellemzőinek kihasználásával, elektromos berendezések segítségével fejtünk ki, nem súrlódásos jellegű fékerőt a jármű kerekeire, a hajtásrendszerek keresztül. E fékezés megvalósulhat úgy, hogy a motorokat generátorüzembe kapcsoljuk, ha több van akkor egymással általában keresztmezősen, de lényeges, hogy a motorok páronként legyenek egymással összekapcsolva. A generátorüzemben termelt áramot átvezetjük a fékező ellenállásokon és a keletkező hőt elfűtjük a "levegőbe". A generált áram a motorok forgó mozgását akadályozni igyekszik, így a jármű lassulni fog. Lehetőség van egyenáramú szaggató alkalmazására, vagy a hajtási inverter fék üzemmódba állítására is, ezek más elven, de szintén akadályozzák a kerék forgását.
6. Repülés alapfogalmai, repülőgéptípusok
Alapfogalmak
Légijármű: Olyan közlekedési eszköz, amely a földfelszín és a világűr határa közötti légnemű közegben való helyváltoztató mozgásra terveztek.
Légijármű vezető: Olyan megfelelő orvosi és hatósági tanúsítványokkal rendelkező személy, akit a légijármű vezetésére, navigálására, berendezéseinek kezelésére, az üzemeltetéssel kapcsolatos dokumentáció kezelésére, a légiforgalmi szolgálatokkal való kapcsolattartásra, a légijármű egyensúly paramétereinek kiszámítására, valamint a légijárműből való menekítésre kiképeztek.
Léginavigáció: A légiközlekedés tájékozódási módszereinek gyűjtőelnevezése.
Szárny: A légijármű számára a felhajtóerőt, valamint a repülőgép hossztengelye körüli kormányzást biztosító alkatrész elnevezése.
Hajtómű: Olyan hőerőgép, amelyet a repülőgépek működéséhez szükséges vonó, illetve tolóerő, - forgószárnyas gépek esetében a felhajtóerőt is beleértve - előállítására alkalmaznak.
Fel-, és leszálló közeg: Légijárművek esetében szárazföld (ide értjük a hajófedélzeteket, építményeket és szárazföldi futópályákat) valamint vízfelület, ahonnan a start, és ahová a leszállás történhet.
Légijárműveket megkülönböztetünk:
aerostat, tehát levegőnél könnyebb aerodin, azaz levegőnél nehezebb járművekre
Aerostat példa
68. ábra
Forrás: https://hu.wikipedia.org/wiki/H%C5%91l%C3%A9gballon
Aerodin repülőgép
69. ábra
Forrás: https://turizmus.com/utazas-kozlekedes/budapestre-erkezett-a-wizz-air-elso-airbus-a321neo-repulogepe-1162664
A repülőgép részei
Sárkányszerkezet fő részei
70. ábra
Forrás: http://hu.digivideofestmenyek.com/repules/tervezesi-folyamat-alaptudomanyai
Törzs
A repülőgép különböző berendezéseinek, rendszereinek alkatrészeinek elhelyezésére szolgál, valamint itt szállítható a szállítmány, utasok, személyzet. A túlnyomás miatt ezek héjszerkezetű alakzatok. A törzsben a környezethez képest túlnyomás uralkodik, ez jellemzően a 2-3000 méter magasságnak megfelelő légnyomás, ezzel biztosítva az utazás közbeni oxigénellátást. Jellemzően ablakokkal van ellátva. A pilótafülke ablakai többrétegű, fűthető ablakok.
Szárny
Feladata a felhajtóerő létrehozása. Kis sebességű gépeknél felülnézetből téglalap, trapéz, vagy ellipszis alakú, a nagysebességű gépeknél nyilazni szokták, mellyel csökkenthető a légellenállás hangsebesség körül. A szárnyak jellemzően üreges szerkezetűek, merevítőbordákkal ellátva. Az utasszállító gépeknél az üzemanyagtank a szárnyakban van elhelyezve. A szárnyak el vannak látva kiegészítő berendezésekkel, ilyen a fűtött belépőél, amely a jegesedést előzi meg, a csűrőlap, mellyel a hossztengely menti kormányzást valósítja meg, valamint a fékszárny, mely a lassításban segít.
Hajtómű
Ez biztosítja a repüléshez, valamint a szárazföldi mozgásokhoz is a tolóerőt. Ezek lehetnek dugattyús motorok, légcsavaros gázturbinák, vagy sugárhajtóművek. Üzemanyagként jellemzően kerozint használnak. A nagyobb gépeken a hajtóművek jellemzően a szárny aljára csatlakoznak, míg a kisebb, légcsavaros gépek esetében a törzs orrában is elhelyezhető.
Farok vezérsíkok
A repülőgép stabilitását, vezérlését biztosítja. Létezik vízszintes farokfelület is, mely a gép kereszttengely menti stabilitását biztosítja, valamint a tengely körüli vezérlésért felel.
Futómű
Az utasszállító gépek három vagy több ponton érintkeznek a talajjal. Van egy orrfutó, mely kormányozható, és van legalább 2 főfutó, melyek állóhelyzetben, valamint leszálláskor elbírják a gép súlyát. Gurulás, nekifutás, és landolás alkalmával hatalmas igénybevételnek vannak kitéve. A terheléseket a futó kerék köpenye, valamint a rugóstagok továbbítják a törzs felé. A főfutókerekek fékezhetőek, melyek minden tapadási viszony mellett biztonságos megállást biztosítanak. Felszállás után a futóműveket be lehet húzni, ezzel csökkentve a légellenállást, valamint védve ezeket a külső behatástól.
Hidraulikarendszer
A rendszer feladata a gép mozgásainak megvalósítása. Fékszárnyak, valamint a mozgatható szárnylapok vezérlése, valamint a futómű mozgatása a feladatuk.
Tüzelőanyag rendszer
A gázturbinás hajtóművek kerozin származék JET-A1 típusú üzemanyaggal, a dugattyús motorokat ún repülőbenzinnel látja el. A korszerű utasszállító gépek szárnyaiban, és törzsében tárolják a tüzelőanyagot. Lényege, hogy az üreges, szegecselt szárny, vagy törzs rekeszeit kiöntik belülről műanyaggal, amely segít abban, hogy megfelelő tömítést hozzanak létre a szárny belső szerkezetében. Nem egy nagy tartály van, hanem több kisebb, melynek köszönhetően kisebb lesz a tüzelőanyag tehetetlensége. A pilóta és a navigátor fontos feladata, hogy megfelelően kiszámolja a szükséges mennyiséget.
Kondicionáló rendszer
Feladata a gép fedélzetén utazók részére az életfeltételek biztosítása. Mivel az utasszállítók képesek 9-10000 méter magasan repülni, itt jóval kisebb a légköri nyomás, mely miatt ritkább az oxigén. Ezért ehhez túlnyomásos törzset kell használni, ahol a kondicionáló rendszer a 2-3000 méteres magasságnak megfelelő nyomásviszonyokat állít elő, valamint megfelelő oxigénellátást is biztosítja. Azért erre az értékre állítják be a nyomást, mert itt már minden tünet, nehézség nélkül lehet élni, valamint nincs túl nagy terhelés a törzsön sem. Emellett, amennyiben megsérülne a törzs, nagyon nagy lenne a nyomásesés, mely ájuláshoz, halálhoz vezethet.
Jégtelenítő rendszer
Hóesés, ónoseső, zúzmaraképződés, és a jég veszélyt jelent a repülőgépre a földön, illetve a levegőben is. A lefagyott szárny felületről a jég leválasztja az áramlást. Ezért felszállás előtt a gépet jégtelenítő folyadékkal vonják be, ha szükséges. Levegőben a szárnyak, vezérsíkok, valamint a hajtómű belépőéleit meleg levegővel vagy fűtőszálak segítségével fűtik.
Elektromos rendszer
Biztosítja az energiát a hajtómű beindításához, műszerek és rádióberendezések működtetéséhez, világítás, jégtelenítés, valamint a csapok szelepek működéséhez. Rádióberendezést a földi irányítással való kapcsolattartásra használják, a radart ütközések, időjárási viszontagságok elkerülésre használják. Földi irányítórendszer segíti a gép leszállását, navigációs információk segítségével siklópályára állítják a gépet. A navigációs rendszerek használatával tudják a pontos helyzetet, magasságot, sebességet. A hajtóműnél kialakított tűzoltórendszer jellemzően automatikusan működik, érzékel, majd oltást végez. Az oxigénrendszer pedig a kondicionáló rendszer meghibásodása esetén látja el a személyzetet, utasokat oxigénnel.
Csoportosítás hajtómű szerint
Hajtómű nélküli
Klasszikus példája a vitorlázó repülőgépek, a hatalmas szárnyfelületüknek köszönhetően akkora felhajtóerő tud képződni, hogy termiknek nevezett melegáramlatok a levegőben tudják tartani, és segítségükkel a pilóta magasságot is tud nyerni. A felszálláshoz vontatást, vagy földi csőrlést használnak. Akár több órát is levegőben tudnak tölteni. Legismertebb típusa az R26 Góbé, amely terveit Rubik Ernő vetette papírra 1960-ban.
R26 Góbé vitorlázó repülőgép
71. ábra
Forrás: https://hu.wikipedia.org/wiki/R%E2%80%9326S_G%C3%B3b%C3%A9
Hajtóművel szerelt repülőgépek
Minden olyan repülőgép, amelynek a levegőben való közlekedését olyan hajtómű biztosítja, amely megfelelő tolóerőt képes biztosítani annak felszállásához és repüléséhez.
Hajtóművek típusaik szerint
Csillagmotoros
DC-3 csillagmotorja
72. ábra
Forrás: https://www.aerofriends.hu/repules-tortenet/bristol-jupiter-leghuteses-csillagmotor
A csillagmotoros megoldás a 30-as években született meg. Érdekessége, hogy a hengerek száma minden esetben páratlan, a radiális elrendezés miatt. Teljesítményük és hatásfokuk alacsony. Levegőhűtéssel rendelkeznek. A tolóerőt a főtengelyre kapcsolt propeller szolgáltatja. Klasszikus példa rá az amerikai DC-3-as repülőgép vagy az amerikai licensz alapján gyártott szovjet Liszunov Li-2-es.
Boxermotorok
A boxermotorok alkalmazása a 40-es években jelentek meg. A hengerelrendezésük megyegyezik a személyautókban is használt boxermotorokéhoz. Általában folyadék és léghűtésűek egyben. Leginkább egyhajtóműves kistestű gépekben alkalmazzák, például a Cessna típusokban. Az elérhető utazósebesség max. 300 km/h körüli.
Cessna C172 boxermotor
73. ábra
Forrás: https://disciplesofflight.com/aircraft-engine-overhaul/
Légcsavaros gáztubinás gépek (turboprop)
A nagyobb felszállósúlyú repülőgépek esetében alkalmazzák kettős elrendezésben (twin-turboprop). Működése hasonló az utánégetős sugárhajtóművekéhez, azonban itt a tolóerőt továbbra is légcsavar biztosítja. A több fokozatú kompresszorrész továbbsűríti a levegőt a turbina oldal felé, amely között kerozint fecskendeznek, amely során keletkező forró levegő meghajtja a turbinakereket. A légcsavart és a turbinakerék között lassító áttétel van. A forró kipufogógáz hátul távozik.
Alkalmazása leggyakrabban vállszárnyas repülőgépeken történik. Utazósebességük átlagosan 500-650 km/h, ezért rövidebb járatokon használják.
Bombardier Dash Q8 turboprop gép
74. ábra
Forrás: https://cs.wikipedia.org/wiki/Bombardier_Dash_8
Turboprop motor működése
75. ábra
Forrás: https://hu.wikipedia.org/wiki/L%C3%A9gcsavaros_g%C3%A1zturbina
Gázturbinás sugárhajtómű
Ahogyan azt a neve is sugallja, a sugárhajtómű esetében a kiáramló forró levegő gázsugarát használják a tolóerő megteremtésére. Az első sugárhajtóműveket a katonai repülőgépek számára fejlesztették ki az 50-es években. Később kezdték el alkalmazni a polgári repülésben. A Boeing 707-es szárnyain már 4 darab ilyen hajtóművet találhatunk a 60-as években. Ezzel kezdődött meg a JET korszak a polgári repülésben.
Előnyük, hogy hatalmas tolóerő is kifejthető velük, amely során rendkívül nagy tömegek is gond nélkül a levegőbe emelhetők. Az Airbus A380 legnagyobb felszállótömege közel 600 tonna! Továbbá nagy sebesség is elérhető vele. Polgári repülésben átlagosan 700-900 km/h-val közlekednek a levegőben a gépmadarak, azonban katonai alkalmazásban gyakori a 2 Mach feletti sebesség is, amely a tengerszint magasságában kb. 2000 km/h sebességnek felel meg. Ezzel a sebességgel egy Győr-New York távolság kb. 2,5 óra hosszát vesz igénybe!
Működési elve az alábbi ábrán látható:
Sugárhajtómű működése
76. ábra
Forrás: https://ttko.hu/kbf/tananyag.php?id=3&mod=fiz_57
Csoportosítás szárnykiépítés szerint
Alsószárnyas
Piper PA-28 Cherokee
77. ábra
Forrás: https://norfolkaviation.com/listings/piper-cherokee-140/
Ez a típus egy alsószárnyas, 2-4 üléses kisgép. Ezeket 1960-ban kezdték el gyártani. Jellemzően pilótaképzésre, légi taxira, esetleg magánrepülés céljára használják. Típustól függően nagyjából 800 km a hatótávolsága.
MD-82 alsószárnyas gép
78. ábra
Forrás: https://www.airplane-pictures.net/photo/1046509/lz-ldu-bulgarian-air-charter-mcdonnell-douglas-md-82/
1980-tól gyártják a modellt, a DC-9 utódjaként. Felszereltségtől függően 150-170 utast képes szállítani, hatótávolsága pedig 3000-4500 km között van, altípustól függően.
Boeing 777 alsószárnyas gép
79. ábra
Forrás: https://airportal.hu/boeing-777-300er-tipusu-repulogepeitol-is-elbucsuzik-az-etihad/
1994-ben repült először. Ez az első gép, amelyet teljes mértékben 3D modellezéssel készült. Két sugárhajtóműve 513kN tolóerőt biztosít. Akár 500 utas befogadására is képes és több, mint 10000 km hatótávolsággal rendelkezik.
Felső szárnyas
BAE 146-os felső szárnyas gép
80. ábra
Forrás: https://coastprivate.com/the-british-aerospace-bae-146/
A BAe 146 gép egy 4 sugárhajtóműves, közepes hatótávolságú, vállszárnyas gép. A maximális tolóerő 120kN, hatótávolsága 2900 km, utasbefogadó képessége 120 fő.
Kétfedeles
Antonov AN-2 kétfedeles gép
81. ábra
Forrás: http://fighters.forumactif.com/t98238-antonov-an-2-colt-hobby-boss-1-48-deco-polonaise
Második világháború után Szovjetunióban tervezték, majd gyártották ezt az egy rotoros, kétfedelű gépet, mely ebben a formában a legnagyobb a világon. 18000 darab készült belőle, nagyon sikeres, könnyen irányítható gép.

| Önellenőrző kérdések
1. Az alábbiak közül melyik nem speciális vasúti jármű?
| Kétéltű balesetelhárító jármű
| Felépítmény-mérőkocsi
| Inga vezérlőkocsi
| Mosóvédőkocsi
2. Mit nevezünk normál nyomtávnak?
| 1100 mm
| 1520 mm
| 1435 mm
| 1290 mm
3. Mely típusok villamos üzeműek?
| Siemens EuroSprinter
| Ganz-Mávag M62
| Bzmot
| Bombardier Traxx
| Ganz-Mávag V63
| Siemens Desiro
| Stadler FLIRT
4. Mely típusok dízel üzeműek?
| Bzmot
| Ganz-Mávag V43
| Ganz-Mávag V63
| Siemens Desiro
5. Melyik fékrendszer dolgozik a legkisebb hatékonysággal?
| Tárcsafékrendszer
| Egyszerű sínfék
| Örvényáramú fék
| Tuskós fékrendszer
| Elektrodinamikus fék
6. A DC-3-as típusú repülőgépet a következő hajtóművel szerelték:
| légcsavaros-gázturbinával
| utánégetős sugárhajtóművel
| boxermotorral
| csillagmotorral
7. Ismeretei alapján jelölje meg a polgári repülésben a JET korszak kezdetét!
| 40-es évek
| 60-as évek
| 90-es évek
| 2000-es évek eleje
8. Fejezze be megfelelően a mondatot! Az MD82-es típus egy klasszikus...
| kétfedeles repülőgép
| felsőszárnyas repülőgép
| alsószárnyas repülőgép
9. Fejezze be a mondatot! A sugárhajtóműves gépek tüzelőanyaga a...
| benzin.
| kerozin.
| gázolaj.
| pakura.
10. Mi nem feladata a kondicionáló rendszernek?
| Oxigén biztosítása
| Légköri nyomás biztosítása
| Tisztavíz biztosítása
| Fűtés biztosítása
11. Miért van szükség a radarokra?
| Időjárási viszonyok észlelése
| Ütközések elkerülése
| Helyzet meghatározása
| Sebesség meghatározása